text:
Í gjár tann 11-11-2010 lat nýggj framsýning upp í Gallarí Elisabeth.
Tad er 22 ára gamla listakvinnan Elisabeth úr Tórshavn, sum sýnir fram.
Elisabeth kallar sína list fyri moderna list.
Framsýningin er opin í vikuskiftinum. Øll eru vælkomin at vitja.
12.11.2010
Gallarí Elisabeth
Í gjár tann 11-11-2010 lat nýggj framsýning upp í Gallarí Elisabeth.
- Fólk í Funningsfirði fáa nú Bønhús
- Kortlegging við dronum
- Viðv. næmingagjaldi
- Bygdadagur í Rituvík 26. mai 2018
- Marmennilin
- Ruddingardagur leygardagin 12. mai
- Garðar í seyðahøgum standi
- Kunngerð um serstaka byggisamtykt fyri bygging av nýggjari kirkju á Glyvrum
- Ruddingardagar í Runavíkar kommunu
- Ársroknskapurin fyri 2017 góðkendur
- Innsavningin hjá IRF forskotin hesa vikuna
- Tjarnarvegur í Runavík stongdur vegna vegarbeiði
- Flaggdagsrøðan í Runavík 2018
- Flaggdagshaldið sent beinleiðis á R7
- Løgmaður heldur røðu á flaggdagshaldinum í Runavík
- Ragnar verður rakstrarleiðari
- Listaverkætlan í Elduvík
- Undirstøða
- Flaggdagshald – umframt ódnartøk og steypadyst
- Áheitan frá IRF um at øll húsarhald fáa sær ruskstativ


c: text/html

text:
Løgmaður: Fyrikomandi føroyavinur farin
14-02-2018 - 09:05 - Jóanis Albert Nielsen
Ein fyrikomandi føroyavinur er farin.
Stutt fyri midnátt í gjár andaðist Hansara kongaliga hátign Heindrikur prinsur, 83 ára gamal.
Heindrikur prinsur var ein avhildin maður í Føroyum. Honum tóktist at hugna sær og trívast væl millum føroyingar. Ofta var hann fúsur við einari knappari og skemtiligari viðmerking, og altíð vísti hann áhuga fyri føroyskum viðurskiftum.
Fyrstu ferð Heindrikur prinsur vitjaði oyggjarnar var í 1971. Hetta var árið fyri, at krúnprinsessa Margretha gjørdist drotning. Hann var í alt 10 ferð á almennari vitjan í Føroyum. Altíð við Margrethu drotning við sína lið. Seinastu ferð hann var á almennari vitjan var í 2010.
Heindrikur prinsur var føddur í 1934 í Fraklandi. Fyrstu árini búði hann í Vjetnam, tók universitetsprógv í Fraklandi og arbeiddi seinni sum diplomatur í London. Í 1967 giftist hann Margrethu krúnprinsessu. Tey eiga synirnar Krúnprins Fríðrik og Prins Joakim, umframt átta ommu- og abbabørn.
Vegna Landsstýrið og Føroya fólk vísi eg samkenslu við Hennara hátign Margrethu drotning og húski hennara í sakni og sorg teirra, nú Heindrikur prinsur er farin.
Vit minnast Hansara kongaligu hátign Heindrik prins í takksemi og virðing. Hvíl í friði.
Aksel V. Johannesen, løgmaður.

robotstxt: allowed

filter: keep


text:
Bob Marley
Jamaikanski sangarin Bob Marley (f. 6. februar 1945 í Jamaika – d. 11. mai 1981 í Florida) gjørdi reggaetónleikin heimsgitnan.[1]
Robert Nesta Marley varð føddur 6. februar í 1945 í Nine Mile, Saint Ann á Jamaika. Hann gav sum 17 ára gamal út sítt fyrsta lag, "One Cup Of Coffee", men tað var ikki fyrr enn 10 ár seinni, at hann fekk sítt altjóða gjøgnumbrot. Bob Marley eigur ikki minni enn 13 børn. Og út av hesum 13 hava millum annað synirnir Ziggy Marley, Stephen Marley og Damian Marley fingið eina tónleikayrkisleið eins og pápin. Ziggy Marley er forsangari í bólkinum “Ziggy Marley and the Melody Makers”, har Stephen Marley eisini er við. Damian Marley er eisini reggaetónleikari. Seinasta ynski hjá Bob Marley var at doyggja á Jamaika millum vinir og familju, men hetta fekk hann tíverri ikki uppfylt. Bob Marley doyði av krabbameini á einum sjúkrahúsi í Miami, Florida. Hetta var 11. mai 1981.
Bob Marley tók undir við útsøgn og læruni hjá Haile Selassie viðvíkjandi rastafarilæruni.[2]


text:
Tilboðið er galdandi fyri skúlaungdómar í Tvøroyrar Kommunu, sum pr. 26. juni 2017 eru eldri enn 15 ár, og hvør umsøkjari fær í mesta lagi arbeiði í tvær vikur.
Arbeitt verður átta tímar um dagin, og lønt verður eftir sáttmálanum hjá Føroya Arbeiðarafelag.
Arbeiðið hevur til endamáls at fríðka um í kommununi.
Tilmeldað verður við at fylla oyðublað út í móttøkuni á býráðsskrivstovuni, ella við at senda teldupost til: tvoroyri@tvoroyri.fo.
Tilmeldingarfreist er týsdagin 1. juni 2017.
Upplýsast skal navn, p-tal, kontonr., bústaður, teldupostadr. og telefonnummar , og møguligt tíðarskeið har tú ert tøk/tøkur.


text:
Teldlareglur
Reglur fyri nýtslu av teldlum
Í skúlanum
-
Tað er altíð lærarin, sum ger av, nær og hvussu teldilin skal verða nýttur.
-
Teldilin skal liggja í taskuni, til lærarin gevur loyvi til at taka hann fram.
-
Teldilin skal bara nýtast í skúlastovuni (uttan so at lærarin gevur serligt loyvi).
-
Klistrimerki við navni á næminginum skal setast á húsan, so lætt sæst, hvør eigur.
-
Um lærarin metir, at næmingurin ikki ger eftir boðum, kann lærarin taka teldilin og møguliga lata leiðsluni hann.
-
Tað er ikki loyvt at filma ella at taka ljóð upp í skúlatíðini - uttan so at lærarin hevur givið loyvi.
-
At eta og nýta teldil hoyrir ikki saman.
-
Myndir og filmar, sum eru upptikin í skúlanum - við lærarans loyvi - mugu ikki almannakunngerast uttan skúlans samtykki.
Uttan fyri skúlan
-
Foreldrini hava ábyrgdina av, hvussu teldilin verður nýttur uttan fyri skúlatíðina.
-
Foreldur skulu saman við børnunum tryggja, at teldilin verður væl viðfarin, og at hann er í sama standi, tá ið hann verður latin aftur, sum tá ið hann varð fingin.
-
Tað er ábyrgd hjá foreldrum, at teldilin verður settur upp sambært vegleiðingini á heimasíðuni.
-
Tað er ikki loyvt at gera teknisk inntriv í teldilin.
-
Tað er loyvt at hava egnar appir, tónleik og annað innihald á teldlinum. Kravið er, at tilfarið skal vera lógligt.
-
Tilfar til skúlabrúks skal altíð raðfestast fyrst. Tað merkir, at um goymslan í teldlinum er uppi, so hevur skúlatilfarið altíð fyrstu raðfesting. Er hetta trupulleiki, er tað ábyrgd hjá foreldrum at rudda út í teldlinum.
-
Fyri at verja teldilin mest møguligt, skal hann ikki verða tikin úr húsanum.
-
Teldilin skal dagførast, so hvørt nýggj forrit og annað koma. Foreldur og næmingur hava ábyrgd av, at hetta verður gjørt.
-
Er okkurt galið við teldlinum, skal hetta sum skjótast verða fráboðað skúlanum.
-
Hvør næmingur skal hava ein G-mail.
Nakrir góðir teldla-vanar
-
Tað er ikki loyvt at renna við teldlinum.
-
Tá ið teldilin er í skúlataskuni, má hann ikki liggja saman við vatndunki.
-
Teldilin skal liggja eitt trygt stað, tá ið hann ikki er í brúki.
-
Tá ið teldilin skal flytast millum heim og skúla, skal tað verða á tryggan hátt.
-
Teldilin skal vera fult løddur, tá ið næmingurin møtir upp í skúlanum.


text:
Árni Gregersen, ting.fo 02.05.2018 (15:43)
Læknaverkfallið útsett
Fíggjarmálaráðið bað fyrr í dag semingsstovnin koma at royna semju í sáttmálatrætuni millum Kommunulæknafelagið og fíggjarmálaráðið.
Semingsstovnurin hevur boðað frá, at teir útseeta verkfallið, men vísa ssamstundis til, at ynskir Kommunulæknafelagið ikki at semingsstovnurin fer inn í málið, so kann tað leggjast fyri ein gerðarætt.
Men verkfallið hjá kommunulæknunum er fyribils útsett.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Brot av tekstinum á baksíðuni:
[Í kreppuni í nítiárunum] steðgaði øll bygging í landinum, men Palli gavst ikki so, og tað góða kom burtur úr tí ringa, at nú fekk hann stundir at gera meira við at tekna. Umframt tekningar úr Føroyum, millum annað tekningar av flestu føroysku kirkjum, so hevur Palli eisini teknað á teimum nógvu ferðunum, hann hevur gjørt.
Hann hevur sitið á Reyða Torginum í Moskva, undir Sponsku Trappuni í Rom, á Markusplássinum í Venezia, við Sfinxin í Giza, við Gylta Hornið í Istanbul… Á øllum ferðum heur hann havt tekniblokkin við sær, og tað er, sum er tekningin blivin eitt slag av andadrátti hjá honum. Við blýanti, tey seinni árinivið tópenni og vatnlitablýantum, talar hann á alt tað, hann sær, og bygningarnir, plássini og býirnir svara aftur. Hann er bráður og slúkin, viðhvørt í so kvikur, viðhvørt er í meira lagi av reyðum, men so nógv er at síggja og spyrja og so nógv at greiða frá, at her má berast skjótt at. Tað seinvunna og varisliga er ikki hansara lag, tað er tað frískliga og eyðkenda, hann vil finna.
Prísur:DKK 240,00
Í bókini eru einar 80 littekningar umframt nakrar svart/hvítar strikutekningar. Tær fevna um tíðarskeiðið 1994-2000. Hugsanin var upprunaliga at lýsa hvussu statt var í Havnini tá farið varð inn í 21. øld.
Umframt tekningar er tekstur eftir J.P. Gregoriussen, ið greiðir nærri frá teimum ymsu økjunum í Havn og har um leiðir. Undir myndunum eru staðarnøvn og nøvn á húsum o.ø.
Prísur:DKK 240,00
Í bókini um listamálaran Steffan Danielsen (1922-1976) úr Nólsoy greiðir høvundurin Kinna Poulsen frá listini og listaverkunum hjá hesum sermerkta føroyska málara. Frásøgnin um listina hjá Steffan Danielsen er bæði á føroyskum og enskum. Bókin telur góðar 300 blaðsíður, og 100 av bestu málningum Steffans eru endurgivnir í bókini. Formatið á bókini er 278 x 299 x 34 mm (h x b x t).
In this book on the painter Steffan Danielsen (1922-76) from Nólsoy, Faroe Islands, the author Kinna Poulsen tells about the the painte’s works. The text is in both Faroese and English. The book is 304 pages in full colour including 100 of the most remarkable of Steffan Danielsen’s pictures. The format of the book is 278 x 299 x 34 mm (h x w x t).
ISBN 97899918-56-40-4
Prísur:DKK 740,00


text:
Vagnur Dam í Ribarhúsi
Hósdagin 6. juli 2017 letur Vagnur Dam upp spennandi framsýning. Við á framsýningini verða nógv ymisk verk, td. linoleumsprent, vatnlitsmyndir, tekningar av ymsum slag, mest í A3 og A4 stødd, og nakrir málningar – Ein góð blanding av øllum.
Ragnhild Kjærbo í Ribarhúsi
Komandi vikurnar fara tær spennandi og sermerktu myndirnar hjá Ragnhild Kjærbo at prýða gomlu veggirnar í Ribarhúsi.
Sólgerð í Ribarhúsi 24. mai til 1. juni
Mikukvøldið, 31. mai kl 19:00 verður ein lítil skaldakend løta um bókina og Sólgerð. “Heimi á Sandi” í Fuglafirði býr ein fjøllbroytt listakvinna, Sólgerð Andreassen, lærari og skyldkona, skald, tónleikari og listakvinna, sum nú um dagarnar fer at koma út við einari nýggjari bók, "Tjaldrið í Hoyvík.".


text:
Síðani 1997 hevur tað verið eitt norðurlendskt samstarv um arbeiðið í Immanuelskirkjuni í Tel Aviv, nevnt Joint Mission in Israel (JMI). Nú verður arbeitt við at víðka um samstarvið og eisini at fáa lokalar missiónsfelagsskapir í Tel Aviv við í arbeiðið.
22. mai hevði stýrið fyri JMI fund í Immanuelskirkjuni í Tel Aviv. Í stýrinum hava verið umboð fyri Ísraelsmissiónsfelagsskapir í Norra, Danmark, Svøríki, Finnlandi og Føroyum. Yvirritaði umboðaði Føroyar.
Nú er stýrið komið til tað støðu, at rætt er at víðka um hetta samstarvið. Tí vóru umboð fyri Jews for Jesus (Jødar fyri Jesus) í Ísrael og Bíbliufelagið í Ísrael eisini boðin við á fundin. Harafturat var eisini ein týskur Ísraelsmissiónsfelagsskapur boðin við.
Missiónsfelagsskapurin FELM úr Finnlandi, ið hevur verið við síðani byrjan, er ikki við longur. Hetta er orsaka av, at teir hava broytt teologiska áskoðan og hava sent eitt samkynt par út sum trúboðarar.
Nógvir fundir og skriv hava verið aftur og fram um hetta í stýrinum, og tað er endað við, at teir hava tikið seg úr samstarvinum. Stýrið hevur ístaðin heitt á ein annan finskan missiónsfelagsskap FLOM um at koma við, og umboð frá teimum vóru við á fundinum.
Fundurin var sera jaligur, og nógv hugskot vóru frammi, hvussu arbeiðið kann vera í framtíðini. Arbeitt verður nú við at fáa tær formellu avtalurnar upp á pláss.
Føroyska Ísraelsmissiónin hevur hesi síðstu árini stuðlað arbeiðinum í Immanuelskirkjuni við 25.000 krónum árliga.


text:
Tetramorfur
Ein tetramorfur er ein súmbolsk samanseting av fýra ymsum elementum í eina eind. Heitið stavar frá grikskum tetra, ið merkir fýra, og morf, skap.
Søguligir útgrevstrar vísa at menniskjan rættiliga tíðliga gav teim fýra heimshornunum, ella høvuðsættunum, hvør síni eyðkenni og andaligar eginleikar. Hetta bleiv eisini nýtt tá byggisiðurin tók seg upp. Í halgidómum hjá fornu egyptunum, grikkunum og bábylonarunum vórðu hesir eginleikar sjónliggjørdir við útskornum mýtiskum verum, ið høvdu tarva- ella leyvukropp, arnarveingir og mannahøvd. Slíkir skapningar ganga aftur í fleiri gudasøgum (mýtologium), í Egyptalandi sum sfinksar, Bábylon sum lamassuar og Grikkalandi sum harpyur.
Í kristnari list ímyndar tetramorfurin sameiningina av teim fýra evangelistunum. Tær fýra verurnar í bíbliuni stava frá Ezekiels bók, og vera stundum avmyndaðar sum ein samanseting av fýra verum, ella sum ein bólkur av fýra verum. Hvør evangelistur hevur eina veru, vanliga við veingjum: Matteus mannin, Markus leyvuna, Lukas tarvin, og Jóhannes ørnina. Í kristnari list og ikonografi verða evangelistarnir ofta avmyndaðir saman við tetramorfum, ella er bara tetramorfurin, sum ímyndar teir, avmyndaður.
Fílabeinsskurður úr 13'du øld sum ímyndar Kristus umgyrdan av teim fýra tetramorf verunum, Musée de Cluny París.
Teir fýra evangelistarnir avmyndaðir sum tær fýra verurnar í Book of Kells frá uml. ár 800 í Írlandi.


text:
“Everybody loves you, when you’re bi”, sungu Living Colour í 1993. Well ikki Miðflokkurin, Nú vilja tey fanime arbeiða fyri, at ein bók ikki verður brúkt á stovnum, tí hon umrøður, at tað finnast familjur, ið ikki eru maður og kona.
Í sambandi við at LGBT Føroyar hevur givið løgtingslimum bókina “Hin stóra bókin um familjur”, úttalaði talsmaðurin hjá Miðflokkinum í málum um snævurskygni Bill Justinussen, at hann vildi virka fyri, at bókin ikki skuldi blíva brúkt á stovnum í Føroyum.
Sambært Kringvarpinum hevur hetta íblást Ung fyri snævurskyngi, ið er ungdómsfelagskapurin hjá Miðflokkinum til at senda út áheitan til stovnar og skúlar, um ikki at brúka bókina, tí hon millum sigur, at tað eru børn, sum hava tvær mammur ella tveir pápar.
Hetta skal Miðflokkurin sjálvandi hava loyvi at ynskja, og hesi neyðars forkvaklaðu ungu í “Ung fyri snævurskygni” vita jú ikki betur, tey eru so illa uppald ella heilavaskaði av øðrum illa upaldum.
Men eingin alment settur stovns- ella skúlaleiðari eigur at sleppa at fylgja hesari áheitan. Tí tílík eiga ikki at lata seg stýra av andaliga forkvaklaðum snævurskygni.
Vónandi er hetta ikki eitt sjónarmið, ið restin av samgonguni hjá Kaj Leo fer at ganga við til. Eg vóni eisini, at Mentamálaráðið kemur við einari útmelding um, at hetta ikki er ein áheitan, ið stovnsleiðarar sleppa at taka til sín.
Hugsi tykkum møguligu avleiðingarnar, um Miðflokkurin fekk sín vilja: eitt nýtt ættarlið kundi voksið upp til at blivið líka snævurskygd sum hesi Miðflokkafólkini.
Vónandi fær hetta tey fáu skilagóðu, ið velja hendan flokk til at vakna og leggja sína atkvøðu eitt annað stað.
Bókin er nú vorðin eitt must, og kann keypast her.


text:
Leif Sørensen verður kokkur til ókeypis - Etið saman í Vágum
ítróttur17-05-2017 - 23:27 - Jóanis Nielsen
Matur, njótilsi og samvera - verður fríggjadagin 19 mai kl. 15-30 til 17.30 í Pakkhúsinum Úti á Gjógv.
Tað er Fólkaheilsuráðið sum skipar fyri átakinum - Etið Saman - ið merkir at vera saman um matin og at práta, lukta, smakka, tyggja og njóta matin saman.
Í Vágum er tað tann navnframi kokkurin Leif Sørensen, sum stendur á odda fyri matgerðini, hann fer at borreiða við onkrum leskiligum laksa-rætti, hann vónar at øll vágafólk møta til ein ókeypis bita og gott prát, saman við øðrum í Pakkhúsinum Úti á Gjógv í Sandavági ímillum kl. 15.30 og 17.30.


text:
Arbeiðið at fyrireika og verkseta førleikameting í Føroyum hevur nøkur ár á baki. Í 2014 fingu vit lóg um førleikameting, og síðan tá hevur verið arbeitt við at fyrireika at fara undir førleikameting innan yrkisútbúgvingar. Í 2018 er kunngerð um førleikameting lýst, og sambært henni kunnu allir útbúgvingarstovnar fara undir at skipa fyri førleikameting.
Neyðugt verður tó at gera mannagongdir at førleikameta eftir fyri hvørja einstaka útbúgving. Hetta arbeiði er farið í gongd, og verður framt í stigum.
Lóg og kunngerð um førleikameting kunnu síggjast við at trýsta á leinki høgrumegin.


text:
ProWord
Var tú signaður av at lesa fylgjandi?
Innbjóðing frá Paulusi ápostliFyri at eggja okkum at liva gudiliga, bjóðar ápostulin Paulus í 5. kap í Efesusbrævinum okkum til hesi støð:
1. Templið. (Ef. 5, 1-7)
Í templinum minnir ápostulin okkum um offur Harrans Jesusar fyri okkum. Synd er ræðulig, sum ringur roykur fyri Gudi. (Esaias 3,24).
Um vit liva í kærleika, vilja lív okkara gerast livandi offur. (Rómbr. 12,1-2; Filippibr. 2,17), angandi fyri Gudi. (Jóh. 12,1-8)
2. Markirnar. (Ef. 5, 8-14)
Síðani fer ápostulin Paulus til markirnar at vísa okkum fruktir og minna okkum á, at tá ið vit ganga í ljósinum, bera vit andaligan ávøkst. (Galatiabr. 5,22-23).
Um vit ganga í ljósinum, kunnu vit ikki hava samfelag við myrkrið (2. Korintbr. 6,14-18).
3. Keypstaðin. (Ef. 5, 15-17)
Síðani tekur ápostulin okkum til keypstaðin og eggjar okkum til at vera góðir handilsmenn, sum vita, nær høvini eru.
Um vit ganga í ljósinum, nýta vit tíð okkara væl.
4. Veitsluhøllina. (Ef. 5, 18-21)
Síðani fylgja vit ápostlinum til veitsluhøllina (Ef. 5,18-19) fyri at læra, hvussu vit kunnu ganga í ljósinum (Gal.5,16-26).
Um vit ganga í ljósinum, gerast vit glað, takksom og undirgivin hvørjum øðrum.
5. Heimið. (Ef. 5, 22-23)
Seinasta vitjan Paulusar er til heimið, hvar hann nýtir hjúnalagið sum eina mynd av Kristusi og samkomuni. Kristus elskaði okkum og doyði fyri okkum, men í dag elskar hann okkum og tekur sær av okkum. Hetta inniliga lívið er myndað okkum í Hásonginum og kann gerast ein veruleiki fyri øll, sum geva seg til hansara.
Um vit eru undirgivin Harranum Jesusi, vilja vit gerast øðrum ein signing.


text:
Soleiðis fert tú í Netbankan á nýggju heimasíðuni
Vit hava í dag, tann 23. apríl, fingið nýggja heimasíðu. Umframt hópin av góðum ráðum til fíggjarligu viðurskiftini í tínum lívi kanst tú sjálvandi framvegis rita inn í Netbankan á heimasíðuni.
Okkara royndir siga okkum, at sjálvt smáar broytingar á heimasíðuni og í Netbankanum kunnu skapa iva hjá kundum okkara. Av tí at heimasíðan hevur fingið nýtt snið, vísa vit niðanfyri, hvar tú skalt trýsta fyri at rita inn í Netbankan.
Rita inn á teldu
Trýst á lásið ovast í høgra horni á heimasíðuni. Síðani kemur tú til eina síðu, har tú skalt trýsta á appelsingula knøttin "Innrita her".
Rita inn á teldli og fartelefon
Trýst á bláa knøttin við hvítu strikunum mitt á skerminum høgrumegin. Síðani letur ein blá síða seg upp, har tú niðast sært eitt lás, sum tú skalt trýsta á.
Innritan í Netbankan sum app er ikki broytt og riggar sum vant.


text:
Orð: Grundtvig
Týtt: Mikkjal á Ryggi
1. Syngið við okkum, fjøll og líð,
prísið Harranum alla tíð!
Undarlig tykist títt hans ferð,
altíð tó signing okkum ber.
Guð havi lov!
2. Syngið við okkum, land og hav;
alt, okkum tørvaði, Guð oss gav!
Syngið við okkum, stjørnur smá,
syngið við okkum, bylgjur blá:
Guð havi lov!
3. Syngið við okkum, dagur, nátt:
Guð, vár Guð, ger oss einans gott!
Syngið við okkum, børn so smá,
syngið við, tit av elli grá:
Guð havi lov!
4. Syngið við okkum, suður, norð:
frið oss gevur Guðs halga orð!
Fara tað lat um lond og havn,
heilsa: »Guðs friður í Jesu navn!«
Guð havi lov!
5. Syngið við okkum fjart og nær:
Guð væl inn í hvørt hjarta sær;
finnur hann har ta góðu grund,
gleði hann sáar alla stund.
Guð havi lov!


text: Tað eru ymskir møguleikar fyri klintring í Føroyum: Buldra (bouldering), stabbar og drangarnir. Ymskir stórir klettar liggja runt í Føroyum og nakrar stuttar leiðir í Hoyvíkini hava verið klintraðar uttan reip, men við fallmáttau (crash pad). Hesin háttur er ikki nógv nýttur og møguleikarnir ikki væl granskaðir. Hinvegin eru nakrir av vakrastu drangunum í Føroyum klintraðir. Drangarnir eru illa bardir av vindi og brimi og tí verður leyst grót og vøkstur beindur burtur. Tað er oftani torført at koma til drangarnar og einasta atgongdin er við báti. Stabbagrótið í Føroyum er serliga gott at klintra á. Vøkru stabbarnir samla seg í syllunum umkring landið. Eysturoyarsyllin og Streymoyrarsyllin hava sera góðar møguleikar og fleiri teirra eru óroyndir. Tí er spennadi at royna nýggjar leiðir ið eingin hevur roynt. Hetta krevur klintring á egnum tryggingum (kílum, frændum osfr.). Klintring á bóltaðum leiðum (sportklintring) hevur ikki verið møgulig í Føroyum fyrr enn á summri 2013 tá fyrsta leið varð bóltað í Norðradali.


text:
Í samband við at Vága gongufelag skipar fyri einum túri til Jatnagarðar sunnudagin 27. mai kl. 10:00 er møguleiki at byrja í Bíggjar kirkju við einari gudstænastu áðrenn farið verður avstað.
Øll er annars hjartaliga vælkomin.
Gudstænastan er kl. 9.00 í Bíggjar kirkju við Ingu Poulsen Dam.
Søkt verður eftir 6 lærarum til Sørvágs skúla:
Okkum tørvar lærarar, sum kunnu undirvísa í grunddeild, miðdeild og hádeild.
Vit sóknast eftir telduvørði, sum er røkin og nærlagdur, og eftir lærarum, ið kunnu átaka sær flokslærarauppgávuna.
Annars sóknast vit eftir lærarum, sum kunnu undirvísa í:
Føroyskum, donskum, enskum, støddfrøði, alis- og evnafrøði, náttúru og tøkni, ítrótti, svimjing, handaverk og list, lívfrøði, kristni, søgu, landalæru.
Nú kann verða sloppið frá bíðitíðini tá ringt verður til læknan at biðja um eina avtalutíð, tí nú ber til at bíleggja sær eina tíð hjá læknanum á netinum.
Mannagongdin er hendan:
Síðani fært tú eini boð við eini tíð.
Tú fært eisini eina áminning, stutt innan tú skalt til lækna.
Um neyðugt ber eisini til at broyta ella avlýsa tíðina, tú hevur fingið.
Nú er tíðin komin, at vetrardekkini skulu av og summardekkini á. Týdningarmikið er at burturbeina gomlu dekkini á rættan hátt.
Um felgan ikki kann brúkast aftur, lat hana til jarnendurnýtslu og dekkini sjálvi til brenningar. Um neyðugt, fáið verkstaðið at taka gomlu dekkini av felgunum.
Jarn er vorðið ein trotvøra í heiminum, men um tit lata tað til endurnýtslu, senda vit tað uttanlands, har tað verður gagnnýtt í nýggjum høpi.
Saman gera vit Føroyar grønari.
Konfirmantar í Sandavágs kirkju 29. apríl 2018:
Vælkomin
Anne Sophie Nordendal
Livandi framsýning
Fólk virka ull, spinna og binda
Felagssangur
Hon stóð har við rokkin og spann
Lýð á ljóðið - Framløga um kvøldsetu og kvinnuarbeiði
Marna Jacobsen
Omman sigur søgu
Thordis Skaalum og børn
Felagssangur
Veturin komin við kulda og kava
Vit bjóða ábit
Kaffi og Cider og drýl við føroyskum viðskera
Felagssangur
Vár við lýggjum vindi
Sunnudagin 22. apríl kl. 16 hugleiðir Jóan Pauli Joensen um nýggju bók sína "Maðkur, mykja, trimpil, betong og madrassa".
Tiltakið er í Gamla skúla í Sørvági (Musikkskúlanum).
Savnsfagnaðurin í Vágum/Sørvágs Bygdarsavn
IRF heitir á allar borgarar í limakommununum um at fáa sær ruskstativ til húsarhaldsruskið - til frama fyri bæði umhvørvi og ruskinnsavnarar.


text:
Myndir sum broyta hugmynd av fólki við Parkinson
Í døgunum 22. august til 25. august verður Torgið í SMS karmur um eina fotoframsýning hjá norska fotografinum, Anders M. Leines, sum hevur ferðast kring um í Norra og USA. Sjálvur sigur norski myndamaðurin, at hann hevur sett sær fyri, at geva fólki eina nýggja hugmynd av Parkinson.
Hetta er Parkinson 3 from Norðlýsið on Vimeo.
Anders M. Leines – sum arbeiðir sum video-journalist, hevur kasta seg út í myndlistina, fyri at lýsa yngri og ung fólk, sum hava fingið staðfest sjúkuna Parkinson. Myndirnar eru hjartanemandi og samstundis fullar av lívsgóðsku.
- Tað eru níggju ár síðan at eg fekk staðfest Parkinson og tað byrjaði við at eg merkti at orkan so líðandi bleiv tikin frá mær. Mínir arbeiðsfelagar løgdu merki til, at eg varð ikki tann sami persónurin og at enda bóðu tey ein lækna, sum starvaðist á arbeiðsplássinum, um at kanna meg - tí eg var ikki longur tann sami. Kona mín hevði eisini lagt merki til hvussu høgri armur var hildin uppat at sveiggja tá eg gekk.
- Eg má viðganga at eg gjørdist meira bilsin enn hon tá eg fekk diagonosina Parkinson frá einum neurologi. Í fyrstuni hugsaði eg bara at hetta nokk fór at laga seg. Men Parkinson lagar seg ikki og í hesum liggur eisini stóra avbjóðingin, hjá teimum sum hava Parkinson, men eisini hjá teimum, sum á ein ella annan hátt umgangast okkum.
- Eftir at eg fekk staðfest sjúkuna, havi eg verið noyddur at umskipað gerandisdagin og hetta merkir m.a. at eg má hava longri “deadline” og minni stress.
Familjan sera týdningarmikil
Anders M. Leines, greiður frá at tað hevur havt sera stóran týdning at hann fekk so stóran stuðul frá familjuni.
- Kona mín, Annika, vaks upp við at pápin bardist við bæði “Multiple Sclerosu” og krabbamein, so hon kendi alt til hvussu ein kronisk sjúka kann ávirka eina familju. Pápin doyði tá hon var 17 ár og royndir hennara hava haft stóran týdning fyri familju okkara.
Eitt nýtt lív
- Øll ynskja sjálvandi at verða frísk og tað geri eg eisini, men sjúkan hevur eisini ført meg inn á eina nýggja lívsleið har eg havi møtt eini fjøld av fantastiskum menniskjum. Tað hevur verið eina sera jalig uppliving at hava arbeitt saman við fólkunum, sum eru avmyndað til framsýningina “Hetta er Parkinson”, og eru vit nú vinfólk.
Framsýningin, sum hevur ferðast víða, tekur støði í upplivingunum, sum myndamaðurin sjálvur hevur havt við sjúkuni.
- Tað er átrokandi neyðugt at almenna fatanin av fólki við Parkinson verður broytt og tað er mín vón, at hendan framsýningin kann verða eitt íkast til, at vit ikki einans síggja sjúkuna tá vit umgangast fólk við Parkinson. Vit mugu sígga tey sum einstakir persónar, sum vanlig mennisku, ið eru eins ymisk og tú og eg.
Vitjar í Føroyum
Tað er Parkinsonfelagið sum hevur fingið norska fotografin at koma til Føroyar við framsýningini og í samband við at framsýningin letur upp á Torginum í SMS tann 2. august verður skipað fyri einari samkomu í SMS. Meira um hetta seinri.
Í samband við framsýningina skipar Parkinsonfelagið fyri eini ráðstevnu á Hotel Hafnia fríggjakvøldið 24. august. Meira verður at frætta seinri.
Parkinsonfelagið


text:
Á Torginum - Upplestur: "Sornhúsfólkini" - Tala: Brynleif Hansen "Hvønn skulu vit fara til?"
EvR Sending
18. partur av skaldsøguni "Sornhúsfólkini eftir Absalon Absalonsen, Heri Tróndheim lesur.
Tala - Brynleif Hansen - Hvønn skulu vit fara til - Trans World Radio 64 frá 5. marts 1968
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
So ymisk og tó
Reyðmaðkurin hvørvur úr troyttari jørð
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Sambżliš Eirargaršur 16 A/B er partur av eind 7 ķ Trivnašardeplinum.
Samband fęst viš eindarleišsluna her
Sambżliš heldur til į Eiragarši ķ Tórsavn. Į sambżlinum bśgva 20 borgarar viš menningartarni og fjųlbreki. Talan er um borgarar, iš hava tųrv į nógvum stušli og rųkt. Sambżliš er skipaš ķ 4 bśeindir. 4-6 borgarar hśsast ķ hvųrjari eind. Borgararnir hava hvųr sķtt kamar. Harumframt hava teir atgongd til felags kųk, stovu, baširśm, stór felagsrśm, sansirśm og vaskirśm.
Ķ arbeišinum į sambżlinum veršur dentur lagdur į at skapa eitt gott og trygt heim, og viš stųši ķ tķ einstaka borgaranum at menna fųrleikarnar hjį viškomandi. Borgararnir eru eftir fųrimuni viš ķ hśsliga arbeišinum at gera mat, vaska klęšir, gera reint og keypa inn.
Gerandisdagar eru flestu borgararnir til arbeišis ķ virknis- ella verkstašstilboši.
Ķ frķtķšini taka borgararnir lut ķ ymiskum virksemi ķ fųroyska samfelagnum og feršast ymsastašni ķ Fųroyum. Sambżliš skipar į hvųrjum įri fyri festivali fyri fólk viš menningartarni og teirra avvaršandi.
Vakjandi nįttarvakt er į sambżlinum.
Sambżliš Eirargaršur 16 A/B
Eirargaršur 16 A/B
100 TórshavnTlf. 315423/297423 (ķ nešra)
Tlf. 315422/297425( ķ erva)
Teldupostur: bueirar@av.fo
Dagført tann 15-12-2017


text:
Ingibjørg Hansen, sopran, Ernst Sondum Dalsgarð, tenor og Ólavur Jakobsen, gittar, syngja og spæla kendan og minni kendan tónleik. Saman við Ungdómskórinum TÓNAR, við Katrin Jørgensen sum leiðara, fara tey at framføra operaariur, fólkslig løg og føroyskir sangir.
Unga songkvinnan, Ingibjørg, hevur bergtikið við síni kláru, sterku rødd; ein sannur gimsteinur, sum høgdur úr helluni í Mikladali, har ið hon er ættað.
Ernst kenna vit úr óteljandi høpum; bæði í løttum leiklutum, men eisini í størri og krevjandi uppgávum í Kongaligu Operuni í Keypmannahavn.
Tónleikin hevur Ólavur lagt til rættis fyri gittara, og bindur hann tónleikaliga partin saman við meistarliga gittarleiki sínum.
Saman hava tey trý framført á konsertum kring landið. Stórliga fagnaði hava tey verið, og nógv fólk hevur vitjað konsertir teirra. Nógv verður gjørt burturúr, so fólk fáa eina lætta og forvitnisliga uppliving úr sangheiminum.
Tónleikur á hægsta stigi, men í eygnahædd við lurtaran.
Konsertin varir góðan tíma, og øll eru hjartaliga vælkomin.
Atgongumerki kunnu keypast fyri 100 kr. við dyrnar innan konsertina leygardagin 3. februar kl. 16.00 í Auluni í Finsen.
Forvitnislig konsert í Finsen-2018/02/03
100,00 DKK
Product Description
Event Ticket
På lager
Product Description
Event Ticket


text:
Uppmøtingin var góð og áhugin var stórur, tá handverkarar í Klaksvík greiddu næmingunum í 8. flokki á Skúlatrøð frá um sítt yrki. Tað var Meistarafelagið í Klaksvík, Føroya Handverksmeistarafelag, Yrkisdepilin og lestrarvegleiðingin á Skúlatrøð, sum skipaðu fyri tiltakinum.
Ein av fyriskiparunum var nývaldi formaðurin í Meistarafelagnum í Klaksvík, Dávur Høgnason: ”Hetta var ómetaliga stuttligt at vera við til. Eg haldi at næmingarnir vóru glaðir fyri at sleppa at hoyra um okkurt annað enn bókligar útbúgvingar, sum annars fylla so nógv í fólkaskúlanum.” Víðari sigur Dávur Høgnason: ”Vit hava brúk fyri nógvum lærlingum í handverksvinnunum, bæði innan bygging, á smiðjum, í handlum, á matstovum og aðrastaðni. Tí er tað so ómetaliga týdningarmikið, at ungdómurin kennir til tann stimbrandi útbúgvingarmøguleikan, tað er at fara í læru”
Eisini lærarirnir lótu væl at. Tina Purkhús fyriskipaði tiltakið vegna Skúlatrøð: ”Næmingarnir høvdu glett seg til at hoyra um ymisku útbúgvingarnar og vóru eisini fegnir um tiltakið. Eg veit at fleiri teirra hava ætlanir um at finna sær lærupláss eftir 9. flokk, meðan onnur nú tosa um at sleppa í starvsvenjing, fyri at vita um eitt lærupláss er tað rætta fyri tey.”
Tey, sum greiddu frá um sítt yrki vóru:


text:
Føroyar vunnu 3-1 á Suðursudan í fyrsta umfari á talvolympiaduni í Aserbadsjan í dag. Helgi Dam Ziska, John Rødgård og Sjúrður Thorsteinsson vunnu og Jóan Hendrik Andresen tapti.
Føroyar eru styrkismettar nógv hægri enn Suðursudan, og tí var roknað við líknandi úrsliti. John Rødgård og Sjúrður Thorsteinsson vunnu trygt við hvíta fólkinum, men við svarta fólkinum høvdu okkara menn trupulleikar.
Helgi Dam Ziska var í rættiligum ódnarveðri á 1. borði. Fyrst var líkt til, at hann hevði stóran fyrimun, tá ið honum eydnaðist at vinna mann fyri tvær finnur, men seinni vísti seg, at væl av mótspæli var í støðuni hjá mótpartinum. Brádliga var Helgi um ein háls, og eina løtu var tap í hendi hjá okkara manni, men tíbetur fótaði hann sær aftur og fór at telva ógvuliga væl. Hetta spennandi og umleypandi talv endaði loksins við føroyskum sigri.
Á 3. borði tóktist sudanski telvarin trilvandi í byrjanarspælinum, men spæluppleggið hjá Jóan Hendriki mishepnaðist. Mótstøðumaðurin kom fyri seg aftur og telvaði í roynd og veru okkara mann sannførandi niður. Talvið var uttan iva stórt vónbrot hjá føroyinginum, men Jóan Hendrik hevur eisini fyrr byrjað heldur linliga, og er kortini endaður sum føroyskur OL-toppskjútti.
Afturfyri lá væl hjá hinum báðum. John var sær sjálvum líkur. Tryggur og varin, vann sær eitt evarska lítið initiativ, fílaði og dammaði, í endaspælinum veitti bispaparið honum lítlan fyrimun, restin var teknikkur. Soleiðis hevur John vunnið óteljandi ferðir.
OL-debutanturin fekk góða byrjan. Mótstøðumaðurin loyvdi Sjúrði at sleppa við riddara fram á d6 í sisilianskari byrjan. Uppbýtið tryggjaði Sjúrði høgligari støðu og initiativ. Við lítlum fyrimuni telvaði tvørámaðurin seg ógvuliga trygt til sigurs.
Móti Bulgaria
Føroyar fáa heilt aðra mótstøðu í øðrum umfari í morgin leygardagin. Tá møta vit Bulgaria, sum er styrkismett nummar 22. Á fyrsta borði hjá Bulgaria situr ein av heimsins fremstu telvarum, stórmeistarin, Veselin Topalov. Hann var á stuttari Føroyaferð fyri fáum árum síðani og nýtti tá høvið at telva móti Helga Dam Ziska. Nú møtast teir aftur.
Bulgaria – mannað við trimum stórmeistarum – telvaði heilt óvæntað bara 2-2 í dag móti Sudan, sum er styrkismett lægri enn Føroyar. Tvey sudansk lið eru í OL-kappingini, og tey telvaðu Bulgaria og Føroyar ímóti í dag – og í morgin hittast nettupp Føroyar og Bulgaria. Sudan er styrkismett nummar 110 og Suðursudan 176. Úrslitini í dag vísa kanska, at telvararnir úr Sudan eru stinnari enn styrkimetingarnar benda á.
Føroyar hava einaferð fyrr telvað móti Bulgaria. Tað var í Nice í 1974, og tá vann Bulgaria 4-0.


text:
Agnar Frederiksen
18.06.2017 - 21:21
Ítróttur > Ítróttur > Fótbóltur
Fýra útisigrar og ein heimasigur, bæði oddaliðini taptu á heimavølli, HB tapti í Gundadali ímóti Skála, ÍF er heilt einsamalt í botninum og TB/FC/Royn liggur í løtuni á einum Europa League-plássi. 13. umfar í Effodeildini var fult av óvæntaðum úrslitum, og eftir dystirnar í dag er stigatalvan meira greið.
Tað sigst, at NSÍ so at siga ikki vinnur ímóti Víkingi. Og so slett ikki í Sarpugerði. Men í dag mótprógvaði NSÍ hesum, tá teir gulu fóru úr aftur Norðagøtu við øllum trimum stigunum. Víkingur hevði veteranarnar og leiðararnar Atla Gregersen og Fróða Benjaminsen við aftur, og heimaliðið byrjaði eisini betri. Eftir 10.minuttir breyt Sølvi Vatnhamar ígjøgnum í vinstru síðu, hann kom inn í brotsteigin, legði útfrá til Adeshina Lawal, ið prikaði bóltin í málið. Lawal hevði ein gyltan møguleika til at økja, tá hálvur tími varð leiktur. Vìkingur fekk brotsspark, men Símun Rógvi Hansen bjargaði skotinum frá áleyparanum. Eftir ein ferðmiklan og inntensan fyrra hálvleik var Vìkingur á odda. 2.hálvleikur var ørvísi. NSÍ kom sera væl út aftur, og stutt inn í 2.hálvleik skoraði Klæmint A. Olsen enn eitt mál við høvdinum, eftir eitt framúr innlegg frá Einar Tróndargjógv. Eftir hetta dovnaði dysturin eitt sindur. Ikki teir stóru møguleikarnir, og bæði liðini tóktist nøgd við javnleik. Men í yvirtíðini fær Àrni Frederiksberg bóltin. Staddur smáar 25 metrar frá málinum, eitt sindur til høgru smekkar hann bóltin niður í nærmasta horn, og so var 2-1. Harvið eru NSÍ nú bara tvey sig aftanfyri Víking og KÍ, og Víkingur taptu fyri fyrstu ferð í ár í Effo-deildini.
KÍ tapti eisini fyri fyrstu ferð í landskappingini í ár. Og talan gjørdist um eitt stórtap. B36 setti av álvara klaksvíkingar uppá pláss við Djúpumýru. Havnarmennirnir vóru aggresivir og spældi við høgum inntensiteti. Harafturat vóru teir kyniskir og effektivir. Eftir átta minuttir skallaði Oddmar Færø bóltin í mál eftir gott frísparksinnlegg frá Róaldi Jakobsen. Tíggju minuttir seinni skoraði B36 eftir góða umstilling. Philip Lund gjørdi eina góða fríspæling til Lukaz Cieslewicz, ið elegant sendi bóltin framvið Kristian Joensen. Tá hálvur tími var leiktur gjørdist tað 3-0. Bólturin stakk til Benjamin Heinesen, ið gjørdist púra fríur, og hann var tryggur. KÌ hevði annars nakrar góðar støður og møguleikar, men B36 hevði effektivitetin. Tá tjúgu minuttir vóru eftir økti Erlendur Magnusson til 4-0, eftir at Kristian ikki helt einum skoti frá Philip. Innskifti Albert Adu minkaði beint aftaná eftir gott uppspæl í vinstru, men innskifti Hannes Agnarsson punkteraði lítlu vónina hjá KÌ beinavegin, tá hann smekkaði ein leysan bólt í málið frá brotsteigarmarkinum. 5-1 í Klaksvík, og B36 fekk víst, at teir eru betri enn hvat stigatalvan sigur. Við ágrýtni og ágangdi spælið gjørdi teir tað trupult fyri KÍ allar 90 minuttirnar.
Tað sær alsamt tyngri út fyri ÍF. Ì dag fóru fuglfirðingar av vøllinum uttan stig fyri fimmtu ferð á rað. EB/Streymur fór avstað við øllum stigunum í Fuglafirði í dag, hóast tað leingi sá út sum um, at tað fór at enda við javnleiki. Vit frættu í Fuglafirði at liðini áttu hvør sín hálvleik: Ì fyrra hálvleiki var EB/Streymur betri, men í seinna hálvleiki var ÍF omaná Leif Niclassen legði EB/Streym á odda miðskeiðis í fyrra hálvleiki. Bogi-Reinert Petersen javnaði tíðliga í seinna hálvleiki, men tað skal ikki eydnast hjá ÍF. Tá fimm minuttir vóru eftir avgjørdi U19-landsliðsleikarin Niklas T. Kruse dystin. Trý umráðandi stig fyri sundalagsmenn, meðan ÍF nú hevur sjey stig upp til niðurflytingarstrikuna.
Skála vann sera óvæntað í Gundadali. HB kom á odda eftir 5 minuttir, tá Sebastian Pingel skoraði. Hóast HB hevði yvirvág, so javnaði Skála stutt fyri hálvleik. Nú høvdu skálamann eitt úrslit, ið teir kundu vera nøgdir við, men tá fimm minuttir vóru eftir av dystinum gjørdist tað uppaftur betri. Jákup Johansen legði Skála á odda 2-1, og tann støðan helt. Eitt sera skuffandi úrslit fyri HB, ið tapti fyri fyrstu ferð á heimavølli í ár. Samstundis vunnu TB/FCS/Royn og B36, so HB datt niður á 6.pláss. Við sigrinum kom Skála uppum niðurflytingarstrikuna.
Hóast TB/FCS manglaði tveir lyklaleikarar, og 07 Vestur kom á odda tíðliga, so gjørdist tað ein góður dagur fyri heimaáskoðarnar við Stóra. Tòr-Ingar Akselsen legði vágamenn á odda næstan beinavegin, men stut fyri hálvleik javnaði Jón Krosslá Poulsen. Búi Egilsson hevur verið í stórformi í seinastuni, og í 2.hálvleiki avgjørdi hann dystin fyri suðuroyingar við tveimum málum. Búi hevur nú skorað 6 mál seinastu tríggjar dystirnar. TB/FCS/Royn er á einum Europa League plássið, nú kappingin so at siga er komin í helvt. Hinvegin so er 07 Vestur aftur undir strikuni.
Víkingur - NSÍ (1-2)
Adeshina Lawal 1-0
Klæmint A. Olsen 1-1
Árni Frederiksberg 1-2
KÍ - B36 (1-5)
Oddmar Færø 0-1
Lukasz Cieslewicz 0-2
Benjamin Heinesen 0-3
Erlendur Magnusson 0-4
Albert Adu 1-4
Hannes Agnarson 1-5
ÍF - EB/Streymur (1-2)
Leif Niclasen 0-1
Bogi Reinert Petersen 1-1
Niclas Kruse 1-2
HB - Skála (1-2)
Sebastian Pingel 1-0
Brian Jacobsen 1-1
Jákup Johansen 1-2
TB/FCS/Royn - 07 Vestur (3-1)
Tór-Ingar Akselsen 0-1
Jón Krosslá Poulsen brotsspark 1-1
Búi Egilsson 2-1
Búi Egilsson 3-1
Støðan eftir 13 umfør
1. Víkingur (26 stig)
2. KÍ (26 stig)
3. NSÍ (24 stig)
4. TB/FCS/Royn (19 stig)
5. B36 (17 stig)
6. HB (17 stig)
7. EB/Streymur (14 stig)
8. Skála (13 stig)
9. 07 Vestur (11 stig)
10. ÍF (6 stig)
Fríggjakvøldið(23/6) verður seinasta umfar fyri summarsteðgin leikt. Tá eru dystirnir hesir:
EB/Streymur-B36
ÍF-KÍ
Skála-NSÍ
TB/FCS/ROYN- HB
07 Vestur- Víkingur
B36 eyðmýkti KÍ í Klaksvík.
(mynd: Klaksvíkar Ítrottarfelag)


text:
Í dag kl. 18 heldir Alzheimerfelagið sín árliga aðalfund, og beint eftir fundin kl. 19 skipar Alzheimerfelagið fyri almennum tiltakið har m.a. May Bjerre fer at siga sína søgu. Nógvar eru eldsálirnar, og ein teirra er May Bjerre Eiby. Hon er upphavi til sera spennandi nýggja, og nýhugsandi røktarheimi fyri dement Dagmarsminde.
May sjálv er sjúkrarøktarfrøðingur, pápi hennara hevði alzheimers, og føldi hon at skipanina sveik. Í may 2009 søkti hon um certifikatión, og í februar í ár kundi hon lata hurðarnar upp fyri hugnaliga røktarheiminum Dagmarsminde. Pláss er fyri 10 búgvandi.
Tit kunnu kunnað tykkum meira um hetta sera hugaliga heim,við at vitja teirra heimasíðu dagmarsminde.dk
Í kvøld fái eg, saman við Hans Jacob Hermanssen, høvi at siga eitt sindur um ætlaninar at menna alzheimerfelagið við at seta fólk í ½ tíðar starv. Eg fari at greiða frá mínari stuðulsrenning og Hans Jacob um blaðið, sum kemur út til alt landi í mai mánað.
Maria Skaalum Petersen fer eisini at siga eitt sindur um hennara granskingararbeiði innan m.a. demens.
Nógv hava gjørt av at stuðla renningini, og eri eg sera takksamur fyri tað. Enn ber til at stuðla, trýst á knøttin herundir ella ovast á síðuni. Renningin verður leygardagin 7. mai. Eg gleði meg.


text:
Missión og visión
Missión (Høvuðsuppgáva) Býarbókasavnið fremur upplýsing, lærdóm og mentanarligt virksemi í Tórshavnar kommunu og í Føroyum annars.
Visión (framtíðarmynd) Býarbókasavnið skal tryggja øllum borgarum í kommununi og borgarum aðrastaðni frá góða og sjónliga atgongd til upplýsing, lærdóm og mentanartilboð, sum gevur hvørjum borgara sær, uttan mun til aldur, kyn ella samfelagsliga støðu annars, møguleika fyri fordjúpilsi og menning av egnum evnum og førleikum.
Til at røkka endamálinum, skal Býarbókasavnið hava til taks bøkur, tíðarrit, ljóðbøkur og annað hóskandi tilfar, sum verður lænt út uttan viðurgjald, og sum umboðar dygd, fjølbroytni og er aktuelt. Eisini skal Býarbókasavnið bjóða umstøður, umhvørvi og kunning, sum vekir forvitni og áhuga fyri luttøku í samfelag og mentanarlívi.
Sum arbeiðspláss skal Býarbókasavnið vera eitt stað, har starvsfólkini sleppa at royna seg yrkisliga og persónliga, og har tey verða vird og sædd bæði sum menniskju og sum fakfólk.
Um Býarbókasavnið
Søga
1969 • Tórshavnar kommuna setti Býarbókasavnið á stovn 1. apríl. Tað helt til í leigaðum hølum í Niels Finsens gøtu 7. Støddin var 514 fermetrar.
1977 • Bókasavnið fór at læna út ljóðbøkur.
1990 • Bókasavnið leigaði eina hálva hædd afturat.
1993 • Hølini vórðu aftur víðkað, og bókasavnið var nú 813 fermetrar í 4 hæddum.
1998 • Alt tilfarið varð skrásett á teldu.
2004 • Bókasavnið fór at læna út dvd-filmar.
2005 • Nýggj telduskipan varð keypt.
2006 • Bókasavnið fekk lyftu.
2009 • Kommunan keypti tann partin av bygninginum, sum áður var leigaður.
2010 • Farið varð undir umbygging av hæddini út til Niels Finsens gøtu.
2011 • Gøtuhæddin varð tikin í nýtslu í apríl sum partur av Býarbókasavninum
2011 • Sjálvgreiðslur til útlán og innlating av bókum vórðu tiknar í nýtslu í mai.
Virksemi
Býarbókasavnið hevur tríggjar deildir: útlán fyri vaksin, lesistovu og barnabókasavn.
Bókasavnið eigur umleið 75.000 bøkur og filmar (við árslok 2015).
Bókasavnið hevði 138.500 vitjanir í 2015.
Bókasavnið hevur samstarv við fleiri stovnar í kommununi um útlán.
11½ ársverk eru á bókasavninum, tey eru býtt soleiðis: 4 ársverk til skrivstovufólk, 6½ ársverk til bókavørðir og 1 ársverk til býarbókavørðin. Í hesum størvum eru sett 14 fólk.
9 skúlabókasøvn í Tórshavnar kommunu og Kollafjarðar bygdar- og skúlabókasavn samstarva við Býarbókasavnið.
Niels Finsens gøtu 7 - 100 Tórshavn - Tel 302030 - bbs@bbs.fo


text:
Norðurkorea er kargt land við høgum berligum fjøllum. Kaldur vindur úr Miðasia ger, at vetrarnir eru strangir, og kavin liggur í nógvar mánaðir langt út á várið. Politiskt er Norðurkorea líka ómilt. Kommunistastjórnin stýrir fólkinum við harðari hond. Sambandið við umheimin er ógvuliga avmarkað, og øll útlendsk bløð eru bannað; men heilsu- og skúlaverkið eru góð. Nógv náttúrutilfeingið er í landinum, og ídnaðurin er skipaður soleiðis, at Norðurkorea er sjálvbjargið ídnaðarliga. Landið hevur eisini ógvuliga sterkan her. Men misvøkstur og vanstýri seinastu árini hava gjørt, at eini 3 mió. fólk eru deyð í hungri.
Síðan kommunistarnir tóku ræðið, eru tíggjutúsundtals smáir ognargarðar lagdir niður, og 3.800 ríkisriknir stórgarðar komnir í staðin. Garðarnir verða riknir soleiðis, at mong húski arbeiða í felag til tess, at landið skal verða sjálvhjálpið við mati. Av tí at stórur partur av Norðurkorea er fjallalendi, og tað stendur á at úvega nóg mikið av mati, verður hvør einasti jarðarteigur veltur við framkomnum landbúnaðarmaskinum, taðaður við handilstøðum og vætaður við vatnveitingum.
Tá ið annar heimsbardagi endaði, hersettu sovjetsk og amerikonsk herlið Korea. Í 1948 varð landið býtt í tvey. Kommunistisk stjórn, ið Sovjetsamveldið stuðlaði, tók valdið í Norðurkorea, og fólkaræðilig stjórn, ið USA stuðlaði, tók við í Suðurkorea. Enn eru ógvuliga spent viðurskifti millum londini, og markið landanna millum er eitt tað best varda mark í heiminum.
Fáir ríkisovastar hava sitið við valdinum so leingi sum Kim IL Sung, ið ráddi frá 1948, til hann doyði í 1994. Hann læt fólkið fáa ta mynd av sær, at hann var landsfaðir og evsti verji verkafólksins. Myndir og standmyndir av honum eru um alt landið. Meðan hann ráddi, avbyrgdi Norðurkorea seg alt meira frá umheiminum bæði politiskt og búskaparliga. Sonurin, Kim Jong IL, tók við eftir hann.
Í Norður- og Suðurkorea verður øll máltíðin sett á borðið í einum, ístaðin fyri at bera rættirnar á borðið hvør eftir annan. Rís er altíð høvuðsrættur, ofta saman við rugi og brúnum bønum; afturvið verður etið grønmeti, frukt og kjøt. Veitsludagar eta tey vanliga guvukókaðar rískøkur.
Ginsengrót verður dyrkað bæði í Norður- og Suðurkorea. Hon er góð fyri heilsuna og stimbrar kroppin. Tá ið røturnar eru vaskaðar, guvukókaðar og turkaðar, verða tær malnar og gjørdar til tablettir, salvu og annað.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Pyongyang
Vídd: 120.540 km2
Fólkatal: 22.757.275
Alment mál:
koreanskt
Átrúnaður:
buddisma, konfusisma, chondogyo, nøkur kristin (*Í Norðurkorea er einki trúðarfrælsi)
Stýrirlag:
einflokkaskipan
Gjaldoyra:
norðurkoreanskur won (KPW)
Tjóðsangur (Aegukka) (The Patriotic Song))


text:
Vandi brotsspark á náttartíð
ítróttur13-11-2017 - 16:28 - Jóanis Albert Nielsen
FSF: Tað var als ikki av tilvild, at tað bleiv Meinhard Olsen, ið skuldi taka sær av brotssparkinum, tá føroyska U21-landsliðið fekk møguleikan úr ellivu metrum ímóti Póllandi.
- Aftaná hvørja venjing fram til dystin brúkti eg eini tíggju minuttir at venja brotsspørk. Rennilagið og teknikkurin skuldi fáast upp á pláss, og tað var viktugt, at eg setti vinstra bein fram fyrst. Eg føldi meg eisini tryggan í støðuni, tá eg rann til bóltin, sigur Meinhard Egilsson Olsen við heimasíðuna hjá FSF.
Fríggjadagin eydnaðist tað enn einaferð føroyska U21-landsliðnum at fáa stig í einum EM-undankappingardysti. Tað var kortini so sera nær við, at Føroyar fingu øll stigini, men í 94. minutti javnaðu póllendingar til 2-2.
Pólland kom á odda í 35. minutti, við brotssparki, ið liðskiparin, Dawid Kownacki, sum spælir fyri italska stórfelagið Sampdoria, skoraði trygt.
Beinanvegin eftir steðgin setti føroyska liðið seg á dystin, og tá fimm minuttir vóru spældir av seinna hálvleiki dømdi dómarin brotsspark til Føroyar. Meinhard Egilsson Olsen var settur at skjóta.
Runavíkingurin í B36 var ísakaldur, tá hann sendi pólska málverjan til vinstru, og trillaði bóltin til høgru. Men mátin, ið sparkið varð avgreitt uppá, var als ikki nøkur tilvild, og tað ávirkaði heldur ikki Meinhard, at liðskiparin hjá Póllandi royndi at forstýra hann eitt sindur áðrenn sparkið.
- Nei, tað rørdi meg slett ikki, at hann royndi at órógva meg tá eg skuldi skjóta, tí eg var sikkur í at skora. Eg hevði sum sagt vant nógv at skjóta straffi, og sjálvt á hotelkamarinum vandi eg rennilagið til bóltin, sigur Meinhard Olsen, sum triðja dystin upp í slag skoraði á U21-landsliðnum.
Tá tíggju minuttir vóru eftir at spæla legði Bjarni Petersen Føroyar á odda, og leingi sá út til, at øll stigini blivu verðandi í Føroyum. Men fýra minuttir eftir at vanliga tíðin var farin, javnaði Pólland til 2-2.
Næsti dystur hjá føroyska U21-liðnum verður 23. mars komandi ár, tá útidystur móti Georgia er á skránni.
Niðanfyri ber til at síggja samandrátt frá dystinum millum Føroyar og Pólland.


text:
Post Archives from the ‘Fótatraðk News’ Category
Heimasíðan verður dagførd
Við eru í holt við at dagføra heimasíðuna. Hetta umfatar kvæðasavnið, facebook-viðmerkingar og aðrar smávegis broytingar. Tískyl kunnu ymiskir trupuleikar stinga seg upp og td. kvæðatekstir forsvinna. Vit vænta at arbeiðið er liðugt, og at alt er komið í rætt lag aftur í seinasta lagi mánadagin 24. oktober. DANSK: Vi er ved at opdatere vores hjemmeside, og … Continue reading the story "Heimasíðan verður dagførd"
UNG Í DANSI 2011 – Ung dansa føroyskan dans á Húsum
Fríggjakvøldið 16. og leygardagin 17. september skipar Sláið Ring saman við Klaksvíkar Dansifelag fyri stevnuni Ung í dansi 2011. Stevnan er fyri ungfólk í aldrinum 13 - 17 ár. Onnur ung, sum hava hug at luttaka, men sum eru farin upp um aldursmarkið, eru vælkomin at melda seg til sum hjálparleiðarar. Í ár verður stevnan hildin á Húsum. Barnadansur hevur verið fastur partur av barna og … Continue reading the story "UNG Í DANSI 2011 – Ung dansa føroyskan dans á Húsum"


text:
Orð: Hans Andrias Djurhuus
Lag: Regin Dahl
1. O Kristin – Kristin Háberg – tú vitjaði meg tíðan,
við tína lið eg ferðaðist so langt um heimin víðan.
Vit sigldu millum ísbjørg – vit hoyrdu pálmasuð
og saman báðir vitjaðu hin stóra Manitu.
2. O Kristin – Kristin Háberg, vit gingu heimsins brekku,
tá eldur brann, og veggjatutlið blíðan sang í sprekku,
tá kendist, eins og sótu vit við heimsins hægsta træ,
og gull bar Sacramento, meðan Stillahavið kvað.
3. O Kristin – Kristin Háberg, tú lærdi meg at frøast;
tú lærdi meg at halda fram og onga stund at møðast,
tú lærdi meg at læa, um tjúkt var fyri stavn –
at dyrgja eftir upsanum og skjóta gamlan ravn.
4. Og Kristin – Kristin Háberg, nú vetur er í hondum,
nú ferðast aftur báðir vit mót blómuprýddum londum.
Vit sita kring um grúgvu – tó Himalaya nær –
tí Kristin, Kristin Háberg, vit hava verið har.
5. Og tikarin í Indiu – malajin á Malakka,
vit kenna eins og roysningin, ið ferðast um Kamtjatka.
Og nú skal stúgvur stappast – og nú skal sløkkjast ljós,
so sigla vit um verðina, men tú skalt seta kós.


text:
- Tíðindi, mentan og ítróttur
Føroyingar hjálpa grønlendingum
Aksel V. Johannesen, løgmaður, hevur í dag verið í sambandi við Kim Kielsen, landsstýrisformann í Grønlandi, og boða honum frá um hjálpina úr Føroyum.
- Í telefonsamrøðu við grønlendska landsstýrisformannin bar eg fram vegna Føroya fólk okkara samhuga við grønlendska fólkinum í hesari sváru støðu, sigur Aksel V. Johannesen, løgmaður.
Løgmaður hevur í samráð við landsstýrismannin í uttanríkis- og vinnumálum, sum umsitur játtina, gjørt av at veita Grønlandi tvær milliónir krónur í hjálp.
- Eg boðaði Kim Kielsen frá, at vit alt fyri eitt eru til reiðar at hjálpa við tveimum milliónum krónum. Grønlendski landsstýrisformaðurin takkaði fyri. Tað er mín vón, at okkara íkast kann gera ein mun í Grønlandi, sigur løgmaður.


text:
Myndatakari: Heini Nygaard
Mentamálaráðið hevur gjørt námsfrøðilig stevnumið fyri dagstovnar. Setvnumiðini taka støði í endamálsgreinini í Løgtingslóg nr. 67 frá 10 mai 2000 um dagstovnar og dagrøkt. Hetta eru fyrstu stevnumið av sínum slag fyri dagstovnar í Føroyum. Stevnumiðini stinga virðisgrundarlagið út í kortið, sum dagstovnarnir skulu byggja sítt virksemi á, og skulu verða grundarlagið undir ársætlanunum hjá dagstovnunum. Harumframt eru stevnumiðini vegleiðandi fyri dagrøktarskipanir.
Stevnumiðini leggja dent á dagstovnin sum ein pedagogiskan stovn, sum fyrst av øllum er til fyri børnini, so tey fáa góðar møguleikar at menna og menta seg.
Endamálið við námsfrøðiligu stevnumiðunum er at geva leiðarum, námsfrøðingum og øðrum starvsfólkum eina námsfrøðiliga stevnu at miðað arbeiðið eftir. Stevnumiðini taka støði í teimum serligu førleikunum, sum námsfrøðingar hava ognað sær gjøgnum sína útbúgving, og eru ein eggjan til umhugsan um pedagogiska virksemið.
Støðið í stevnumiðunum er ein barnaáskoðan, sum alheimssamfelagið við Barnarættindasáttmálanum hjá ST á odda, hevur tikið til sín. Tað er ein mynd av einum barni við nógvum førleikum, sum skal hava møguleikar at hava ávirkan á egið lív. Hendan barnaáskoðan setur krøv til pedagogisku uppgávuna og pedagogiska innihaldið á dagstovnunum. Hon er ein neyðug fortreyt fyri, at børn kunnu vera virknir luttakarar í myndanini av egnum lívi, og at tey kunnu gerast virknir luttakarar í einum demokratiskum samfelag.
Í stevnumiðunum er greitt frá samfelagsuppgávuni hjá dagstovnunum. Innihaldið í dagstovnunum skal byggja á eina heildarfatan av barninum, har umsorgan, spæl og læra eru týdningarmiklir tættir. Børnini skulu fáa avbjóðingar og verða stuðlað í fjølbroyttu menningini og læruni. Í stevnumiðunum eru nevnd fýra menningar- og læruøkið. Dagstovnarnir skulu í eini ársætlan staðfesta, hvussu teir ætla at arbeiða komandi árið, og ársætlanin skal byggja á eina eftirmeting av pedagogiska arbeiðinum. Í stevnumiðunum verður eisini komið inn á samstarv við heimini, og um yvirgongdina frá barnagarði til skúla og frítíðarskúla.
Les meira á heimasíðu Mentamálaráðsins, har námsførðiligu stevnumiðini kunnu takast niður sum pdf.


text:
Accordion
What Our Clients Say
-
Endamál felagsins er at eiga partapening í dótturfeløgum, arbeiða við ílegu- og DNA-kanningum og øðrum virksemi í hesum sambandi. Tá Amplexa Genetics byrjaði virksemi við,…P/F Conseco (Amplexa)
Endamál felagsins er at eiga og reka sjóvegis ferðafólkaflutning við ferjuni M/S Norrøna. Ferjan er í fastari sigling millum Føroyar, Danmark og Ísland. Framtak kom…P/F Smyril Line
-
Felagið sniðgevur, framleiðir og selir klæðir í luksusklassa í øllum heiminum. "Tað er neyðugt at betra marknaðarføringar- og sølutilfarið, um tú vilt síggjast í eini…Sp/F Guðrun & Guðrun


text:
Í løtuni arbeiðir Landsverk við at umvæla kupilin á Sornfelli, sum fórst í ódnini seinasta vetur. Tað merkir, at Top Run, sum skuldi vera leygardagin, er útsett til sunnudagin kl. 15.00
Tilmeldingin er her
Bragdið er fyriskipari av kappingini, og tey skriva soleiðis á heimasíðuni:
Bragdið skipar fyri TOP RUN, Sunnudagin 13. august kl. 15:00. Øll eru vælkomin at luttaka. TOP RUN er motiónsrenning. Tað vil siga, at øll, sum javnan motiónera, kunnu vera við. Næstan øll, sum hava luttikið í TOP RUN hesi árini, hava gjøgnumført renningina, so tað er ikki ein ógjørlig uppgáva. TOP RUN er ein avbjóðing, tí teinurin er móti brekku nærum allan vegin. Renningin byrjar vid Effo-støðina í Kollfjarðadali (75 metrar yvir havinum) og endar á Sornfelli (680 metrar yvir havinum), eitt strekkið á 9,8 km. Renningin verður býtt sundur í fýra bólkar: * Menn undir 40 ár * Menn yvir 40 ár * Kvinnur undir 40 ár * Kvinnur yvir 40 ár. Trý tey fyrstu í hvørjum bólki fáa heiðursmerki.
Luttøkugjaldið er 150 kr. við on-line tilmelding. Seinasta freist at melda til on-line, er Leygardagin 12.august kl. 22.00. Tilmelding kann eisini fara fram á Effo støðini í Kollfjarðadali frá kl. 14:00 til 14:30, á kappingardegnum. Tá er prísurin tó 200 kr.
Tá komið er á mál, er okkurt leskandi at fáa. Skiftiklæðir verða koyrd niðan á Sornfelli, meðan runnið verður og kunnu heintast har, tá komið er á mál. Bussur koyrir luttakarar omanaftur eftir kappingina.
Her sæst video av rutuni, stytt til 1 min. og her er innslag í 3-2, um Top Run 2013
Sam Vang er Kongur av Sornfelli við sínum 10 sigrum. Verður hann tikin sunnudagin?


text:
Fróðskaparrit
Árligt tíðarrit við vísindagreinum
Fróðskaparrit er árligt tíðarrit við vísindaligum tilfari úr og um Føroyar og føroysk viðurskifti. Greinar eru innan øll vísindalig økir og skrivað verður bæði á føroyskum, enskum og donskum. Í røðini eru higartil komnar 62 bøkur. Næsta bókin kemur væntandi á vári 2017.
Fróðskapur hevur givið út Fróðskaparrrit síðani 2005. Tá tók forlagið yvir útgávuna av Fróðskaparritum frá Føroya Fróðskaparfelag, sum við dyggum stuðli frá Mentannargrunni Landsins gav út Fróðskaparrit frá 1952 til 2004.
Ritstjórar fyri Fróðskaparritum eru Erla Olsen, Hans Andrias Sølvara og Magni Mohr.
Fróðskaparrit talgilt
Fróðskaparrit er í dag tøkt talgilt á fsj.um.fo
Higartil eru ritini frá 57 til og við 62 tøk.
Nýggjar greinar verða lagdar út, so hvørt tær eru góðkendar.
Vísindagreinir til Fróðskaparrit
Hevur tú eina grein til Fróðskaparrit, kanst tú seta teg í samband við ritstjórnina á frodskapur(a)setur.fo
Høvundaleiðbeining
Heinta vinaliga høvundaleiðbeining til Fróðskaparrit HER
Hald av Fróðskaparriti
Hevur tú hug at halda Fróðskaparrit, kanst tú senda ein teldupost til bms(a)bms.fo


text:
Í gjár fekk eg nýggjan bil. Mín gamli splashur var um at geva upp ondina, so eg mátti bíta í tað súra eplið og keypa mær ein nýggjan.
Hann bleiv ruddaður og smávaskaður, so hann sá út sum flunkandi nýggjur, og tað var ikki við sørt av sorgblídni, tá eg setti hann frá mær fyri síðstu ferð. Løgið, tí bilur er bara ein jarnbunki, men kortini, so hevur hann verið við mær nú í átta ár. Var ótrúliga brúkiligur, tí hann var so lættur at seta seg inn í; eg hevði tað nokkso møtumikið við gikt akkurát um tað mundið.
Eg skilji bæði rokkarar, rynkeby súkklarar, sjómenn og pendlarar, man verður góð við jarnabunkan!
Men nú stendur so ein Kia Rio í túninum, og ikki sørt, at eg kenni meg eitt sindur ernari. Hann er bæði størri, flottari og dýrari enn splashurin. Kanska er hetta fyri at kompensera fyri aldurdómin. Minnist eina senu úr Fried Green Tomatoes, har Evelyn Couch (Kathy Bates) roynir at finna eitt parkeringspláss til bilin, men verður yvirhálað av tveimum lekkrum, ljóshærdum kvinnum, sum stjala plássið frá henni og siga: Face it, lady, we’re younger and faster!
Evelyn skiftir ikki bil, men hon hevnir seg og koyrir á bilin hjá teimum og trýstir hann av parkeringsplássinum. Tá ið tær báðar ungu koma út og síggja skilið, skríggja tær og spyrja, hvat hon ger, og Evelyn svarar: Face it, girls, I’m older and I have more insurance.
Evelyn skríggjar towanda, tá ið hon ger okkurt púra ørt. Millum annað tá ið hon trýsir bilin hjá gentunum av parkeringsøkinum ella knúsar ein vegg niður í húsinum. Hon vil hava broyting, okkurt nýtt skal henda. Tá ið hon hittir Miss Threadgoode (Jessica Tandy) á ellisheiminum og greiðir frá sínum upplivilsum av at gera sovorðið ørt, sigur hon: I never get mad, Miss Threadgoode, never, the way I was raised, it was bad manners. Well I got mad, and it felt great. I felt like I could just beat the shit out of all those punks! Excuse my language. And then when I finish with those punks, I’ll take on all the wife beaters like Frank Bennett, machine gun their genitals …
Miss Threadgoode heldur hetta vera bæði stuttligt og spennandi, men vil kortini hava at vita, hvussu nógvar hormonir, Evelyn í grundini hevur tikið, men Evelyn heldur bara fram: Towanda will go on a rampage, I’ll slip tiny bombs into Penthouse and Playboys so they explode when you open them. I’ll ban all fashion models who weigh under 130 pounds! And I’ll give half the military budget to people over 65 and declare wrinkles sexually desirable.
Eg havi mangan verið í somu støðu sum Evelyn, og eg kann viðmæla at gera okkurt ørt og skríggja towanda samstundis. Tað hjálpir!


text:
Krog krøkti
Dan Klein --- 28.01.2018 - 09:00
Perlur: Býráðskonan tryggjaði ognina aftur fyri túsund kr. Oyggjatíðindi 13. juni 2008:
Oyggjatíðindi hevur í longri tíð gjørt recurch - kanna umstøðurnar á Sandi, og serliga hví vátt er í reiðrinum millum borgarstjóran á Sandi og blomstur- og dansiband-familjuna, Poulsen, á Kjálkanum.
Vit leita eftir einari orsøk fyri, hví tað, sum hendir í Skopun hevur støri týdning fyri kringvarpsmannin enn tað sum hendir heima á Sandi, har hann sjálvur býr.
Hóast Elis Poulsen, ikki manglar smyrjing tá hann einsamallur stýrir mikrofonuni, so hevur hann valt at vera tigandi, tá Oyggjatíðindi hevur spurt seg fyri - eitt nú um bygging uttan loyvi o.a.
Vit hava kortini funnið útav, at Elis Poulsen er 55 ára gamal, at hansara favoritt-matur er fiskur ala Kjálkin, og fiskefat, sum konan ger í karry.
Í frítíðini gongur Elis langar túrar í náttúruni, og hann pástendur, at hann eisini fiskar og annars hugnar sær heima hjá familjuni.
Elis sigur seg lurta eftir blandaðum tónleiki, dansiband, jazz, rock, country...
Og so hava vit funnið útav, at Elis Poulsen hevur upplýst fyri norðmonnum, at:
Favoritt tv-program: Jeg er nyheds freek, Dagsrevyen.
Og hundurin Sussy er hansara favorittur millum dýrini.
Nyheds freek. Ja, hví ikki. Her er so ein, sum eigur at hava hansara áhuga.
Men fyrst mugu vit minnast til, at Elis Poulsen, hevði eitt vakstrarhús á Sandi, sum fór í knús í stormi og eftirfylgjandi á heysin við stórum tapi fyri landskassan.
Men konan, Jonna Krog Poulsen, hevði lagt seg væl í feltið. Hon var vald í bygdaráðið, og helt seg persónliga ikki aftur í at viðgera og atkvøða vakstrarhúsøkið aftur í familjuna.
Jonna Krog setti seg báðu megin borðið, vísir útskrift úr gerðabókini hjá Sands kommunu 20. juli 1998.
Konan á Kjálkanum skrivar sjálv í gerðabókina:
Viðvíkjandi grundøki matr. nr. 183 c, har vakstrarhúsið stóð.
Á fundi 20. apríl 1998 samtykti bygdaráðið at bjóða uppá stykkið, sum var til sølu, eina symbolska upphædd uppá 1.000,00 kr.
Skiftirætturin hevur nú avgjørt at selja bygdaráðnum stykkið fyri 1.000,- kr. tí bygdaráðið hevur ábygd av upprudding av glasi, sum stykkið er dálkað av.
Býráðið hevur søkt Føroya Landsstýri um loyvi at keypa stykkið og selja tað aftur til fyrrverandi eigaran av stykkinum, Jonnu Krog Poulsen, fyri 1.000,- kr. + allan kostnað til sakførara. Samstundis átekur J.K. Poulsen sær upprudding av glasi, soleiðis at bygdaráðið er leyst av øllum krøvum, stendur í gerðabókini, sum býráðskonan hjá Elis Poulsen, sjálv skrivar.
Ongastaðnar sæst, at Jonna Krog Poulsen, heldur seg hava ilt í habilitetinum.
Bygdaráðslimurin, Jonna Krog Poulsen, tinglýsir stykkið 3. november 1998, sum hon sjálv var við til at atkvøða sær á fundinum 20.juli 1998.
Oyggjatíðindi hevur fingið upplýst, at tá Jonna Krog Poulsen, tinglýsir stykki, hevur hon ikki avroknað til Sands Kommunu.
Og her liggur bukkurin. Her liggur hatrið til Páll á Reynatúgvu, sum eftir hetta gerst borgarstjóri, og fær møguleika at hygga eftir hvat er farið fram.
Vit vita ikki hví Jonna Krog Poulsen ikki betalir fyri stykki, men tað er týðiligt, at tá borgarstjórin byrjar at anda hana í nakkan, fer hon í pungin og betalir.
Vit vita, at borgarstjórin noktar at góðkenna roknskapin hjá kommununi orsaka av hesi insidara-gøluni frá 1998, tó at hann noktar at gera viðmerkingar til málið.
Vit kunnu róliga staðfesta, at tað, sum býráðslimurin Krog, keypti fyri 1.000,00 kr. + dingliber, er nú sett í pant fyri 400.000,- kr.
Og hartil kemur, at glasið er ikki tikið upp enn. Krog krøkti væl!?


text:
- 17 januar 2014
Í apríl mánaði í 2010 og 2012 varð skipað fyri bygdarveitslu við Gjógv. Vit, sum stóðu fyri fyrireikingunum, settu okkum fyri, at skipað varð bert fyri veitslunum, um í minsta lagi 100 fólk teknaðu seg. Bygdin er sum kunnugt fáment, og tí var tað við stórum spenningi, at vit fóru undir fyrireikingarnar – serliga um undirtøkan mundi fara at verða so mikið stór, at tiltakið gjørdist veruleiki. Men bygdarfólkið, og fólk við tilknýti til bygdina, tók so væl undir við veitslunum, at tá vit sessaðust við veitsluborð, var fullsett, og umleið 150 fólk hava verið til hesar báðar seinastu veitslurnar.
Góða undirtøkan og serstakliga hugnaligu veitslurnar og hartil fleiri áheitanir um at skipa fyri enn einari veitslu hava nú ført til, at vit hava ætlanir um at skipa fyri veitslu hin 22. mars í ár.
Vit hava valt at fáa veitsluboðini út tíðliga, soleiðis at tit bygdarfólk, tit sum vanliga vitja bygdina nú, fyri ikki at gloyma tykkum, sum áður vitjaðu bygdina hvørja summarfrítíð og aðrar frítíðir við, kunnu skriva tykkum hesa dagfesting aftan fyri oyrað og hava kvøldið tøkt, so tit enn einaferð kunnu hittast aftur til eitt hugnaligt kvøld og eina lívliga nátt norðuri við Gjógv.
Tá veitslan, sum var hildin seinast varð fyriskipað, var hetta fyrsta høvi hjá teimum flestu, sum nú búgva á Fornagarði, at koma á bygdarveitslu við Gjógv, og vónandi síggjast vit aftur við veitsluborð hesaferð. Síðan seinast eru enn fleiri hús bygd heimi í Mýruni, og tit, sum eru løgst aftrat síðan seinast, fáa eina serliga innbjóðing, og gleða vit okkum til at síggja tykkum á veitsluni saman við restini av bygdarfólkinum.
Vit, sum nú fyrireika veitsluna, vóna, at undirtøkan verður nóg stór, so veitslan gerst veruleiki. Kostnaðurin er eins og seinast kr 450,- fyri vaksin og kr 150 fyri børn 14 ár og yngri. Eins og seinast er fyritreytin fyri at veitslan verður hildin, at í minsta lagi 130 fólk tekna seg.
Kunnað verður um veitsluna her á heimasíðuni og á facebook. Hóast alt ikki er klárt enn, kunnu tey, sum ynskja tað, tekna seg hjá einum av fyrireikarunum. Best er, um tit tekna tykkum við at senda ein teldupost. Men tit kunnu eisini senda sms ella ringja til okkara. Ymisk neyvari kunning kemur seinni og verður kunnað, eins og greitt er frá omanfyri.
Vit, sum fyrireika veitsluna, fara ein av fyrstu døgunum at royna at seta okkum í samband við fólk, sum á einhvønn hátt hava samband við bygdina. Hinvegin vita vit, at vit hava ongan møguleika at fáa boð út til øll, so tit, sum fáa boðini, vera vinaliga biðin um at kunna onnur í familjuni og kenningar, sum hava tilknýti til bygdina.
Vegna veitslunevndina
Símun Joensen, fartelefon 222258, teldubústaður: Denne email adresse bliver beskyttet mod spambots. Du skal have JavaScript aktiveret for at vise den.
Hergerð Heldarskarð, fartelefon 517061, teldubústaður: Denne email adresse bliver beskyttet mod spambots. Du skal have JavaScript aktiveret for at vise den.
Katrin Gullbein, fartelefon 274537, teldubústaður: Denne email adresse bliver beskyttet mod spambots. Du skal have JavaScript aktiveret for at vise den.
Oda Mørkøre, fartelefon 292539, teldubústaður: Denne email adresse bliver beskyttet mod spambots. Du skal have JavaScript aktiveret for at vise den.
Umframt at boða frá umvegis telefon ella teldupost kann sjálvsagt eisini boðast frá umvegis facebook - við at senda boð til onkran av okkum í veitslunevndini.


text:
Føroyskir sangtekstir
- Á Golgata eg dvølji við krossins harða træ
- Áh, trongda sál, tað er eitt stað
- Áh, tú sorgbundna sál, tú, hvørs leið varð so løgd
- Allan vegin hann meg leiðir
- Av øllum nøvnum elski eg
- Bert ein stutt, lítil stund, og eg fari
- Besta bók av bókum her
- Byggir ikki Harrin húsið
- Djúpt í mínum hjarta tónar hetta lag
- Eg droymdi, við himmalsins portur eg stóð
- Eg elski tær bløðandi hendur
- Eg í einsemi dvølji hjá Jesusi
- Eg sum ein ferðamaður
- Eg velji fyrr Jesus enn gull og fæ
- Eg vil aldri sleppa tær og svíkja teg
- Ein er vár meistari, Jesus, vár Harri
- Ein fjórðingsøld – tað er eitt skeið, ið spennir
- Ein lítil genta gekk í sunnudagsskúla
- Eina tíð eg livdi í myrkri
- Einki navn er stórt sum navnið Jesus
- Eins og vætan á vári
- Eitt navn er yvir øllum øðrum nøvnum
- Enn, enn tað ljóðar, krossins dýra orð
- Er hans navn ikki kært
- Ert tú vrak á lívsins havi
- Farandi tíð
- Framá, Kristi stríðsmenn, framá, hvør ið kann
- Freistað og roynd, vit undrandi spyrja
- Gamla bók, dýra bók
- Gev trænum bert eitt ár aftrat
- Góðska Guds, sum ber av øllum
- Guds kærleiki er størri, hægri
- Halleluja syngur í mínum hjarta
- Hann er við, hann er við, stóra troyst
- Hann reis
- Harri herskaranna, nær okkum trín
- Harri, hygg, sjógvarnir bróta
- Hin gamla søgan – ævigt nýggj hon er
- Hjá teimum stuttligt at fylgjast er
- Hvat kann sum navnið Jesus
- Í nátt í svøvni birtist mær ein dreymasjón so góð
- Í stríðnum til ein stað eg flýggi
- Í syndini eg blindur lá
- Í tær vit hvíla
- Ikki enn – so sigur tú
- In the high and heavenly places
- Inn í høgu himmalhøll
- Jesus loyst úr synd meg hevur
- Jesus, tú ert meir enn alt hjá mær
- Jesus, tú, sum elskar mína sál
- Kom, barn, og elska Jesus
- Kom, sæla stund, ið endar neyð og váða
- Kvølfulla stund á Golgata hin morgun
- Langa leið vit í lívi saman
- Lat villar bylgjur bróta og brúsa lívsins hav
- Les Guds orð og bið dag um dag
- Mangan í stillastu skýmingarstundum
- Mær bíðar ein staður í erva
- Mær er sagt um ein stað handan támið
- Meðan saman her vit sita
- Mín Harri er upp risin
- Myrk var hin stund, Getsemane
- Navnið Jesus ei kann blikna
- Nú nær er Harrans dagur – so sára nær hann er
- Sál mín, ver still fyri Jesus
- Samband undurfult, gleði fyllir meg
- Sæl er mín sál nú og alla tíð
- Síggj, har er Lambið Guds – á krossins træ
- Signaða stað, so friðfult og ljóst
- Skal eg fara við tómum hondum
- Skuggar leingjast, dagur líður
- Skýming
- Sum ein føgur guddómskelda
- Syng um Jesu undurfulla kærleik
- Tá ár fer at halla og hvørvur so smátt
- Tá eg vinleysur verði
- Tá sól er sett her
- Tá sól er sett her – áh, sæli morgun
- Tá tígnandi í undran, harri drottur
- Tá var tað jól
- Tað var ein undurfull, undurfull stund
- Tak meg allan, Harri Jesus
- Tann kærleiki, sum Jesus til mín bar
- Til krossin kom, tú arma sál, sum líður
- Tit búgv tykkum reisið á orðsins hellugrund
- Tó skapanarverkið Gudi bar
- Troytta sál, sum ófrelst gongur
- Tú lítli staður, Betlehem
- Tú sáðmaður, ið sáað hevur sáð við lívsins megi
- Tú, Gud, sum skapti fyrsta mann
- Tú, sum ert á veg til faðirhúsið
- Tyngist tú av byrðum og ei hjálp kann sjá
- Upp úr blundi, Guds fólk, síggið dagur er nær
- Vælkomin veri her í dag
- Vælkomnir veri, tit gestir úr ymiskum heimum
- Veitst tú, at fyri teg eg mátti líða
- Við Frelsaran kom eg ein dag á fund


text:
Skrivað: Sára Jógvansdóttir
Nýggir A-landsliðsvenjarar
Sonni Larsen og Jeppe Borch skulu standa á odda fyri A-landsliðnum hjá monnum. Teir báðir skrivaðu í gjár undir avtalu fram til 30. juni 2019.
Nýggir venjarar settir
Per Klarup og Christoffur Gert Nielsen skulu standa á odda fyri U20-landsliðnum hjá kvinnum. U20 er fyri leikarar føddir í 1998 og seinni.
Niklas við í Champions League dysti
Málverjin, Niklas Simonsen, var við í hópinum hjá besta liðnum hjá Skjern, tá teir í dag spældu Champions League dyst móti Dinamo Bukarest úr Rumenia.


text:
Óveður á Fuglafirði - Tróndur í Gøtu hevur slitið endarnar fleiri ferðir
vinna07-12-2017 - 13:32 - Jóanis Nielsen
Tróndur í Gøtu kom á Fuglafjørð um 9-tíðina í morgun við 1.500 tonsum av sild, sum teir landa til Faroe Pelagic.
Tróndur hevur roynt í altjóða sjógvi norðanfyri, heilt norður ímóti 69N, har hevur Norðborg eisini roynt og so okkurt russiskt skip eisini.
Tað er ring ætt í Fuglafirði, Tróndur hevur slitið endarnar 3- ferðir, siðan hann kom í morgun. Tummas T. lá eisini á Fuglafirði, men teir eru nú ávegis á Skálafjørðin.
Av Pelagic verður sagt, at svingningarnir í streyminum gera, at tey detta út viðhvørt í framleiðsluni, so skal alt startast upp aftur, so tey hava stórar avbjóðingar á Pelagic í dag.


text:
- Tíðindi, mentan og ítróttur
Rajoy skal hava svar mánadagin
Í eini røðu í fyrrakvøldið segði katalonski forsetin, at Katalonia skal vera ein sjálvstøðugur statur, men at tað skal gerast við samráðingum við sponsku stjórnina.
Hann skrivaði undir eitt sjálvstýrisskjal, men løtu seinni ógildaði hann skjalið. Tað hevur fingið sponsku stjórnina at biðja hann um at gera greitt, um Katalonia er lýst sjálvstøðugt ella ikki.
Spanska stjórnin hevur víst aftur at samráðast við myndugleikarnar í Katalonia.
- Tað er ikki møguligt at samráðast um nakað sum eftir grundlógini er ólógligt, segði spanski forsætisráðharrin í gjár.
Halda myndugleikarnir í Katalonia fast við sjálvstýriskravið, so umhugsar spanska stjórnin at seta grein 155 í grundlógini í verk, skrivar spoanskir miðlar. Grein 155 gevur stjórnini loyvi at seta katalonska heimstýrið úr gildi.
Seinni hevur talsmaðurin hjá stjórnini í Katalonia heitt á forsætisráðharran um ikki atleypa framav, tí kanska er gongdin sum nú er seinasti møguleikin fyri at røkka einari endaligari loysn, segði hann.
Sí eisini


text:
Orð: Johannes Johnson
Týtt: Petur Jacob Sigvardsen
Viðmerking: Helst týddur fyrrapartin í 1970-árunum ella kanska fyrr.
Ein aftnandi dag, bert skamma stund
er lívið á fold oss givið;
og ættirnar skifta sum leyv í lund
sum roykur, so stutt eg livi;
straks følnar várt leyv, vit leggjast í grøv,
í gloymskuni alt er grivið.
Men hóast hetta eg óttist ei,
mín sál eigur frið og gleði;
í lívi og deyða er kunn mær leið,
og tí er hjarta mítt fegið;
í Kristi, Guds soni, mær lovað er
eitt heimland á sælunnar degi.
Hann undan er farin at búgva út pláss,
eitt hús ei við hondum evnað,
ein ævigan bústað hann veitir oss,
sum fegin um øll vil fevna.
Vit síggja hann har eftir lívsins stríð,
um trúgv vit mót máli stevna.
Ei nakað eyga her foldum á
ber hóming av himnanna sali,
við teknum og myndum vit her munnu sjá
tess dýrd – her í táranna dali;
men leiðin oss liggur ljós og bjørt
í Kristi, hans verki og talu.
Ja, tú ert vegurin, Jesus Krist,
her komin til neyðstødd niður;
tú sannleikin ert og lívið vist,
tað greidliga orð títt sigur.
Nú øll mín synd er huld í tær,
og tí er í sálini friður.
So leggi eg meg í Jesu navn,
hann vakir við deyðans strendur;
tá morgunin rísur, eg nái havn,
har syngjandi skarin stendur;
tá kyssa eg skal í sælum gleim
tær naglamerktu hendur.


text:
Beinta Løwe, omanfyri, stýrdi í gjár kjakinum eftir Dag og Viku millum Barbaru Samuelsen, deildarleiðara við ábyrgd fyri mentan í Kringvarpinum, og meg sjálvan, við støði í einum bloggi, ið fanst at mentanardekninginum í Kringvarpinum.
Hugsa vit um skyldur í almannamiðilinum, so lesa vit í fyrsta setning í Lóg um Kringvarp, soleiðis: “Kringvarp Føroya hevur skyldu til at útvarpa sendingar, ið fevna um tíðindi, upplýsing, mentan og undirhald.” (Grein 10). Kringvarpstýrið, sum skal hava mentanarligt innlit (grein 4 stk 4 um Kringvarp), hevur ovastu ábyrgd av hesum.
Fyrsti setningur í public service sáttmálanum millum Mentamálaráðið og Kringvarpið, sum nú er farin úr gildi, segði soleiðis: “Kringvarp Føroya hevur ein týðandi leiklut at miðla og mynda føroyska mentan.” “Føroya fremsti og týdningarmiklasti mentanarstovnur” varð eisini sagt í sáttmálanum og henda vending, hevur eisni verið brúkt í starvslýsingum.
Hinvegin kann eisini sigast, at mentanin eftir øllum sólarmerkjum er eitt minniment býtisbarn í øllum tankum og ætlanum, sum er festar á blað um hetta brúnasíða og ikki sørt sjálvhátíðraliga evni í almennum kringvarpshøpi.
Áðurnevndi kringvarpssáttmáli nevndi mentan 51 ferðir, meðan ítróttin, sum er við sítt fríska lív, bara verður nevnd 4 ferðir. Undir yvirskriftini Stimbra mentan og skapanarevni (4.3) verður sagt at: "Kringvarp Føroya skal leggja dent á at vera í fremstu røð at miðla mentan, list og mentanararv. Kringvarp Føroya skal ríka føroyskt mentanarlív við at gera sendingar, ið eru nýskapandi, avbjóðandi og elva til kjak."
So mikið av sitatum um metan og list úr fílabeinstorninum um almannamiðilin, har privatir aktørar eisini eru. Nú fara vit til privatkapitalistiska Havnar Bio. Í almennari lóg, sum sama Mentamálaráð hevur orðað og sett í gildi, tað er Lóg um biograf, verður í grein 5 sagt, at: "Loyvishavarin (leiðarin) skal persónliga reka biografin og hevur listarligu ábyrgdina. Hann hevur skyldu til at ansa eftir, at vístir verða filmar, sum hava mest listarligt og mentunarligt virði."
Spurningurin er so, um almennamiðilin fyri 60 mió krónur úr okkara lummum kann liva upp til tey somu krøv, sum verða sett skrantandi privatkapitalistiska biografinum. Heldur loyvishavarin seg ikki til ásetingarnar um list, so missir hann loyvi at reka biograf. Punktum.
Spurningurin er, hvør skal fara eftir almannavarpinum, um tey pávísiligani ikki halda tað lóg, sum orða og lýst er uppi og niðri. Tað er í hvussu er ikki aktuellur samgongupolitikkur at fara so einoygt eftir privatkapitalistiska fyritakseminum og friðhalga almannavarpið - just sayin'.
Ella er mentan kanska bara er ein innantómur floskul og hjáputur í knappaholinum hjá forfengiligum politikarum? Og sætt at siga, so er vendingin innantómur floskul ein nógv brúkt vending á hesum bloggi, tá mentan og list verður havd á lofti í almenna rúminum.
Víðari spurdi Beinta um, hvat lá í vendingini skreytsendingar. Svarið var, at mentanarliga arbeiði skal síggjast og hoyrast aftur sum ein javnur steymur, eitt flow úr Kringvarpinum, og ikki bara sum høgtíðarsendingar ella 50-ára staðfestingar, sum við bravour vórðu á skránni við Stanley kvøldið fyri, men eitt javnt flow av journalistiskt viðgjørdum mentanartilfari, hvørja viku. Tað bar til fyrr, og tað ber til enn. Men eg hoyri tað ikki og síggi tað ikki aðrastaðni enn í einmanssendingini In Mente.
- Tað, at mentan og list, sambært tær, ikki hava nóg góðar umstøður í Kringvarpinum, hvørjar avleiðingar kann tað fáa fyri mentan og list? Tað hevur longu fingið ta avleiðing, at tey, ið hava áhuga fyri mentan og list finna sær aðrar pallar, sum ikki eru føroyskir, at kunna seg um tey rák, sum har eru. Tað er fyri mítt viðkomandi fyrst og fremst DR2, BBC og The Guardian. Sum gongdin er, sakna vit minni og minni heimliga føroyska dekningin av mentanarjouranlistikki, sum verður til avlops, verður yvirflødigur. Vit halda uppat at skifta orð á føroyskum um føroyska mentan í føroyskum miðlum, hóast tað er ásett í lóg, sum nevnt omanfyri. Tað er ein katastrofa fyri Kringvarpið.
- Hevur tú eitt ella tvey ynski, tá tað ræður um mentanardekningin hjá Kringvarpinum? - Jú, tað er er eina regluliga afturvendandi sending, bæði í útvarpi og sjónvarpi, eina ferð um vikuna, hálvan ella heilan tíma, ella kanska meir. Í hesi sending skal verða 1) ein mentanarálmanakki, ið boðar frá tiltøkum, akkurát sum í ítróttarsendingini 3-2 og øðrum líknandi sendingum um ítrótt, 2) eina beinleiðis frásøgn frá einum úrvaldum mentanarstaði hvørja ferð og 3) eftirviðgerð av tí farna mentanartiltakinum, har kompetentir og sjangrubevístir kritikarar møtast á ein dynamiskan hátt, akkurát sum í ítróttasendingum, at meta um og taka dagar í millum tað, sum nú var. Og so koyrir runt aftur, viku eftir viku, alt árið í kring. Altso ein sjónlig og hoyrbar mentarredaktión hvørja viku í Kringvarpinum. Tað bar til fyrr, og tað er mítt ynski at tit taka tað fram aftur!


text:
Ung í arbeiði
21. Mai 2012
Ung...
les meir
Ruddingardagur í Hvannasunds kommunu
09. Mai 2012
Ruddingardagur 2012 Árligi ruddingardagurin í kommununi verður Leygardagin 12. mai 2012 Byrjað verður við morgunmati í Skúlanum á Fossánesi kl. 9.30, har handskar...
les meir
Fríðkanardagur í Hvannasunds kommunu
09. Mai 2012
Góðu borgararSum nøkur hava lagt til merkis á bólkinum “Vit í tronganum”, so hava vit havt eitt lítið kjak um at hava ein fríðkanardag, har...
les meir
Djórahald
30. Apr 2012
Umsókn um bit Bygdaráðið hevur samtykt at áseta reglur fyri biti innan fyri bygdarhegnið. Frá 1. mai 2012 at rokna...
les meir
Kunngerð um vegleiðandi fólkaatkvøðu
26. Apr 2012
KUNNGERÐ Við hesum verður gjørt kunnugt, at fólkaatkvøðan um kommunusamanlegging í Hvannasunds kommunu verður hósdagin 3. mai 2012 og...
les meir
Myndir frá kvøldskúlanum 2012
24. Apr 2012
...
les meir
Barnahúsið Imba
04. Apr 2012
Nýggi dagstovnurin í Hvannasunds kommunu varð tikin í nýtslu 2. apríl.
Stovnurin hevur fingið navnið: Barnahúsið Imba.
les meir
Útbjóðing: Reingerð av dagstovni
24. Feb 2012
Tann 2. apríl í ár letur dagstovnur upp í Hvannasunds kommunu. Í hesum sambandi verður reingerðin á stovninum boðin út. Nærri ásetingar um, hvat...


text:
- 24 januar 2011
Felagið Gjómaður hevur gjørt avtalu við Sunda Kommunu um lán av skúlanum við Gjógv.
Ætlanin er at hava ymisk tiltøk í skúlanum at styrkja arbeiðið hjá Gjómanni, og fyrsta av hesum er at fáa lænt gamlar myndir frá Gjógv og skannað tær inn.
Tí verður opið komandi hóskvøldini í skúlanum (í vetur - 2011) frá kl. 20 til 22, har høvi verður at læna felagnum myndir, sum so verða skannaðar inn og latnar eigaranum aftur. Ætlanin er, at myndirnar vera verandi í skúlanum, til tær eru skannaðar inn, so eigarin er vísur í, hvar myndirnar eru.
Eisini verður høvi at lata Gjómanni onnur fornminni, um áhugi er fyri tí. Gjómaður hevur ætlanir at savna saman so nógvar fornar lutir sum gjørligt, sum so skulu vera partur av savni felagsins. Ætlanir eru um at byggja hús til savnið, men til tað er gjørt, verður skúlin nýttur til hetta.
Vit vóna, at nógv vilja rætta felagnum hjálpandi hond og læna okkum myndir, sum vit so skanna inn og goyma..
Vinarliga Gjómaður


text:
Ræðuleikarnir í París vísa alt ov væl, at okkara samfelagsskipan og okkara mannarættindi eru hótt. Vit mugu ongantíð góðtaka, ella bera í bøtuflaka fyri tílíkum álopum sum hesum. Tí hetta er ikki bara eitt hópdráp, hetta er eitt álop á okkara grundvirði sum samfelag.
Talufrælsið er ein av grundarsteinunum, ið vit byggja okkara fólkaræði á, hetta er eini mannarættindi, og mannarættindi skulu virðast! Tey eru ikki til forhandlingar!
Tí velji eg eisini at deila omanfyristandandi mynd, Je Suis Charlie, ið merkir stutt “Eg eri Charlie”. Í nátt eru vit, sum vilja frælsi og mannarættindi, Charlie.
Charlie Hebdo er vorðið ímyndin av talufrælsinum, og stríðnum fyri hesum frælsi.
Í kjalarvørðinum av ræðuligu hendingini hava høgravendir ekstremistar válgað sær í henni, og brúkt hana sum eitt kærkomið amboð í sínum ófantaliga ágangi móti øllum muslimum.
Í besta ekstremist anda, skera tey allar muslimar yvir ein kamb, og brúka hesa ræðuligu hending sum bensin til hatrið móti fremmandum. Hetta er ikki í Charliesa anda, tí blaðið hevur nevniliga speirikið alla ekstremismu, og arbeitt fyri frælsi og móti allari kúgan.
Eg haldi tað vera fúlt, at ekstremistar brúka hesa hending til gagns fyri sína hatursherferð.
Vit moderatu mugu standa saman móti ekstremistum, bæði teimum muslimsku og teimum, ið vit hava innanfyri okkara egnu bøgarðar.
Tónin á Facebook millum føroyingar seinastu dagarnar, síðan løgmaður boðaði frá, at hann vildi, at vit skuldu taka í móti flóttarfólki, ræðir meg. Tað rákið, ið tónin umboðar er eksploderaði aftaná álopið á Charlie Hebdo. Eg eri sannførdur, at hetta rák, er ein stór hóttan móti mannaættini.
Eg skilji ikki hvat projektið hjá føroysku hatursprofetunum er, nógv av teimum hava ongantíð hitt ein muslim, hava búð í Føroyum alt sítt lív, men er hjartaliga sannførd um, at islam og sostatt allir muslimar eru eitt problem, tað er ræðuliga viktikt, at siga hetta so ofta sum tilber. Men hvat ætla tey, tað loysir so einki at svína fólk til. Hvat er teirra loysn? Vilja tey avrætta allar muslimar? Læsa teir inni í Miðeystri og so bumba Miðeystur? Hvat er teirra projekt?
Eg havi skilt, at føroyskir ekstremistar hava eina hemmiliga losju á Facebook, har tey undir heitinum “Frælsi frá kúgan” øsa hvønn annan upp. Eg endaði í kjaki við nógvar av hesum ekstremistum á Facebook í gjár, og ein teirra viðgekk, at hann hevði eitt ynski um, at læsa allar muslimar inni í Miðeystri og atombumba teir, men ein av fremstu talsmonnunum hjá ekstremistunum var skjótur at strika boðini.
Eg ræðist!
Lat okkum ístaðin gevast at krúpa út í ekstremismuna. Lat okkum øll, óansæð átrúna, politiska sannføring ella húðarlit savnast um næstrakærleikan og tolsemi,. Lat okkum ikki gera mun á fólki, soleiðis at vit ikki stoyta eitt nú muslimskan ungdóm frá okkum, so tey enda í ekstremum islamiskum felagsskapum, har tey fáa pláss og kenna seg vird. Lat okkum síggja hesi menniskju sum týdningarmiklar ressursir.
Størsti sigurin hjá teimum lallandi svøku islamisku yvirgangsmonnunum, ið lupu á World Trade Center, var ikki at drepa 2.966 fólk, men at vit slakaðu persónliga frælsið í okkara samfelag, vit sluppu virðingini fyri mannarættindum, sum áðrenn tað var ein grundarsteinur í okkara samfelag.
Fyrr í ár kom hetta eisini til Føroyar, tá Osama Bin Laden kundi smíla í grøvini, tá Elsebeth Mercedes og Føroya løgmaður Kaj Leo Holm Johannesen, stóu á odda fyri hópneyðtøkini hjá samgonguni av okkara privatlívi við sonevnda avlurtingarpakkanum.
Latið okkum veruliga vera Charlie, og saman stríðast fyri mannarættindum og frælsi.
Latið okkum byggja okkara stríð móti ekstremistum á virðing og kærleika.


text:
Leiga hølir frá ÁRF til veitslu ella skeið/fund
Hølini standa á havnalagnum, Í Urðini 9.Høli er 10 x 15 m stórt, í 2.hæddum.
Ferðandi mugu hava soviposa/pútu við, tað hoyra 25.madrassur til hølini.
Í hølinum er stórt felagshøli, stórur køkur/brúggers, 3.wc, 2.stór brúsurúm, og venjingarhøli er í kjallaranum.
Í køkinum eru allir hentleikar, til at matgera í.
Eisini er møguleika at vaska klæðir, vit hava eisini vaskimaskinu og turkitrumlu.
Í hølinum er, Internet(Fartelda), Flatskermur, Stórskýggji/vørpa, karoke-annlegg, og parabol.
Royking ikki loyvd.
Hølini eru eisini væl egna til veitslur, fyrilestrar/skeið, fundir o.l. Árnafjarðar Róðrarfelag


text:
verður framleitt úr sukurrørum. Sukurrørini verða knúst, og síðan verður sevjan tikin frá. Tá sevjan verður hitað, krystalliserast reint sukur á yvirflatuni, og restin av sevjuni verður myrk og siroppkend.
Tá sevjan verður hitað eina ferð aftrat, verður hon myrkari og beiskari. Hon verður so tynt, ger verður latin í, og síðan broytist sukurið til alkohol.
Løgurin skal destillerast, skal hann gerast sterkari. Hvussu sterkt rommið verður, veldst um, nær tað verður tappað.
Ein partur av romminum verður ofta goymdur leingi. Sum oftast er talan um tann partin, ið skal gerast til myrkt romm. Smakkurin er bleytari og rundari.


text:
Ársins aðalfundur felagsins verður hildin mikukvøldið 14. februar kl.19.30 í festlokalinum á Oyrasundi. Hetta er beint eftir venjing hjá bæði kvinnunum og monnunum og tí er upplagt at koma ein túr á Oyrasundskollegiið til ein bita av kaku ella ein kaffi-/temunn.
Er nøkur eldsál, sum situr og brennir fyri at koma í nevndina, er at koma á fundin og stilla upp. Ein av okkara nevndarlimum gevst í ár, og tí eru nøkur pláss opin.
Vit í nevndini gleða okkum at síggja so nógv av tykkum sum gjørligt.
Køv ikki eldhugan!
Nevndin


text:
Hevur tú eitt jaligt sinnalag, góð samstarvsevni og dámar tær væl at arbeiða sjálvstøðugt og taka við avbjóðingum, so er tað júst tær, vit leita eftir.
Vit sóknast eftir kundaráðgeva til deildina í Tórshavn. Her verður tú partur av einum toymi við átta dugnaligum fólkum við spennandi uppgávum í einum mennandi arbeiðsumhvørvi við sjálvstøðugari ábyrgd.
Í Norðoya Sparikassa leggja vit dent á trivnaðin hjá starvsfólkunum og á at veita kundum okkara eina persónliga og góða tænastu og ráðgeving.
Førleikakrøv
Peningastovnsútbúgving, útbúgving í fíggjarbúskapi ella onnur viðkomandi útbúgving er ein fyrimunur.
Fá meira at vita
Hevur hetta tín áhuga og ynskir tú at fáa meira at vita um starvið, kanst tú venda tær til Finnur Klein, deildarleiðara, á tlf. 295058 ella finnur@ns.fo.
Umsóknir og viðkomandi skjøl
Umsókn saman við próvskjølum, viðmælum, CV o.a. skulu sendast til Eyðun Nolsøe, starvsfólkaleiðari eydunn@ns.fo í seinasta lagi fríggjadagin 1. juni 2018.
Norðoya Sparikassi er ein sjálveigandi sparikassi, sum skal gera mun í føroyska samfelagnum við at veita fíggjarligar tænastur til privat og vinnurekandi. Norðoya Sparikassi vil vera við til at styrkja møguleikan at búgva og virka í egnum nærumhvørvi.
Um tú veitst okkurt, sum VP ikki veit - skriva so til vp@vp.fo


text:
Jan Müller
07.02.2018 - 14:58
Tann 17. februar eru 9 mánaðir farnir, síðani landsstýrismaðurin í oljumálum, Poul Michelsen, lat upp 4. útbjóðingina til oljuleiting við Føroyar. Henda dagin letur útbjóðingin eisini aftur. Hóast fleiri altjóða oljufeløg hava víst leitingini ans og keypt tey nýggjastu dataini um føroysku undirgrundina, er enn óvist, hvussu mong og hvørji feløg fara at søkja.
Men á Jarðfeingi hava tey ikki sitið hendur í favn og bara bíðað eftir oljufeløgunum. Fyrst er eitt stórt og miðvíst kanningararbeiði gjørt á stovninum, har ymsu serfrøðingarnir hava greitt úr hondum spildurnýggjar og áhugaverdar upplýsingar um undirgrundina og møguleikarnar fyri at finna olju og gass. Hetta arbeiðið er síðani varpað út í allar ættir. Jarðfeingi hevur luttikið á fleiri altjóða ráðstevnum og eisini verið nógv frammi í altjóða miðlum og tíðarritum.
Ein tann seinasta ítøkiliga royndin at kunna um útbjóðingina og at koma í samband við oljufeløg varð gjørd fyri stuttum, tá Jarðfeingi í døgunum 13.-14. desember aftur var við á væl umtóktu og væl vitjaðu PROSPEX oljuráðstevnuni í London. Umframt at hava bás, varð hesaferð eisini stórur dentur lagdur á framløgur. Og her stillaði Jarðfeingi upp við tveimum av oddafólkunum á stovninum, roynda jarðfrøðinginum Hera Ziska og stjóranum Niels Christian Nolsøe. Hesar báðar dagarnar, ráðstevnan vardi, høvdu teir hvør sína framløgu um føroyska oljuleiting, har ljós varð varpað á 4. útbjóðingina, sum letur aftur um knappar tvær vikur.
Niels Christian Nolsøe, stjóri á Jarðfeingi, helt framløguna “Long term exploration Strategy on the Faroese Continental shelf”, og Heri Ziska, Head of Exploration á Jarðfeingi, helt framløguna “Exploration opportunities East of the Faroe Islands”. Tvær sera áhugaverdar framløgur, ið fingu fleiri áhugaðar luttakarar inn á básin at spyrja um ymiskt viðvíkjandi útbjóðingarumfarinum og um tað føroyska økið sum heild.
Føroyski sendimaðurin í London, Áki Johansen, vitjaði eisini føroyska básin. Hann hevur verið ein hollur stuðul hjá Jarðfeingi í sambandi við fjórða útbjóðingarumfarið, har hann m.a. hevur virkað sum brúgvabyggjari og ráðgevi yvirfyri altjóða oljuheiminum.
Kelda: www.jf.fo
Føroyski sendimaðurin í London, Áki Johansen her saman við stjóranum á Jarðfeingi, Niels Christian Nolsøe


text:
Pætur Albinus 08.02.2018 (18:42)
Bjóðaði sær at fara
Gilli Rólantsson og Brann blivu ikki samd um ein nýggjan sáttmála, so tað lá til høgrabeinið, at føroyingurin fór at skifta úr norska felagnum í januar, men tað eydnaðist tó ikki at finna tað rætta felagið.
Umboðsmaðurin hjá Gilla, Annfinn Gaard, avdúkar nú fyri Bergensavisen, at hann og Gilli høvdu snikkað eitt tilboð saman til Brann, soleiðis at Gilli kundi verða loystur úr sáttmálanum. Brann var tó ikki áhugað.
- Ja, vit spurdu Brann, um teir vóru áhugaðir at uppsiga sáttmálan, soleiðis at Gilli hevði frítt at fara aftaná 1. februar. Tað hevði hjálpt felagnum í sambandi við útlendingakvotuna, og tað hevði hjálpt Gilla at sloppið til tey mest uppløgdu londini, greiðir Annfinn frá í Bergensavisen.
Hann vísir á, at Brann nú hevur 10 útlendingar í hópinum, og at einans níggju kunnu skrásetast til at spæla í Elitserien. Harvið er ein í yvirskoti. Hann sigur eisini, at teir báðir í tilboðnum kundu veita Brann trygd fyri, at Gilli ikki fór at skifta til ein kappingarneyta í Noregi.
Bergensavisen metir tað vera ósannlíkt, at nakar annar útlendingur verður seldur ella ikki verður skrásettur í Elitserien, so tað er í løtuni vandi fyri, at Gilli ikki sleppur at spæla landskappingarfótbólt í vár.
- Tað er greitt, at eg hugsi um tað. Tað er í bakhøvdinum. Eg takkaði nei til at leingja sáttmálan, og tá er fótbóltur gjarna soleiðis, at eg endi aftarliga í røðini. Brann hevur fingið nógvar útlendingar í vetur. Kvotan er full, men eg eri framvegis Brann-spælari, og tað má eg hátta meg eftir, sigur Gilli við blaðið.
Tað er tó ikki púra útilokað, at Gilli og Brann hóast alt verða samd um ein nýggjan sáttmála.
- Tað eru framvegis nakrar vikur til vit skulu skráseta hópin, og enn kann nógv henda. Tað er ov tíðliga at gera niðurstøður nú, sigur ítróttarstjórin í Brann, Rune Soltvedt.
Heldur ikki Gilli sjálvur vil útihýsa møguleikanum, at hann heldur fram í Brann, men tað verður tó neyvan í hesum umfari, at sáttmálin verður longdur.
- Nei, tað er ikki óaktuelt. Eg eri glaður fyri at vera í Brann og fyri liðfelagarnar her, men nú hevur Brann rokkið útlendingakvotuni, so tað gevur onga meining at leingja nú, sigur Gilli við Bergensavisen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Vælkomin til Kunoyar kommunu
Týning av Skørini í Haraldssundi
10. Jul 2017
Kunoyar kommuna fer at gera eina roynd at týna Skøruni í Haraldssundi. Fyritøkan Vakurt kemur at sproyta eitur á plantuna. Vit fara eisini...
ÚTIVIKA 2017
19. Mai 2017
Í viku 21 skipar Kunoyar Kommuna fyri útiviku, har øll eru hjartaliga vælkomin. Ruddingardagur 22. mai klokkan 16:30-20:00 Vit...
Búmerkja kapping til Kunoyar Kommunu
18. Mai 2017
Kommunustýrið samtykti á kommunustýrisfundi tann 22.02.17 at gera eina kapping um búmerkið til Kunoyar Kommunu. Í fyrstu atløgu verður hendan kapping bert fyri borgarar...
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Ari av Rana
10.01.2018 - 22:37
Tíðindi > Uttanlands > Politikkur
Norðurkorea og Suðurkorea hava fundaðust í allan gjár, og í dag verður sagt, at amerikanski forsetin, Donald Trump, eisini er jaligur um at samráðast við Norðurkorea.
Møguligar samráðingar verða tó einans á einum passandi tíðspunkti og undir teimum rættu umstøðuðnum.
USA ætlar tó ikki at lata Norðurkorea gera sum tað vil, og ætlar framhaldandi at leggja stórt trýst á norðurkoreansku kjarnorkuætlanunum, verður sagt úr Hvítu Húsunum.
Trump hevði telefonsamrøðu við Suðurkoreanska forseta, Moon Jae-in, í dag eftir samráðingarnar millum Norðurkorea og Suðurkorea. Suðurkoreanski forsetin segði, at hann var sinnaður at hittast við norðurkoreanska leiðaranum, Kim Jong-un, fyri at royna at loysa stríðið um kjanorkuætlanirnar hjá Norðurkorea.
Tó segði Moon, at útlit skuldi verða fyri veruligum úrslitum, áðrenn hann vildi hitta norðurkoreanska leiðaran.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Fiskivinnuskúlin byrjar aftur mánadagin
Skúlagongdin á Fiskivinnuskúlanum byrjar aftur mánadagin 18. august, tá 22 nýggir næmingar koma á skúlan. Umleið tveir triðingur av nýggju næmingunum eru úr Vestmanna, meðan hini koma aðrastani frá.
Næmingatalið á skúlanum hevur verið rættiliga støðugt seinastu árini, men kvinkar spakuliga uppeftir. Talið liggur vanliga um 50, tá skúlaárið byrjar, og um 45, tá skúlaárið endar, tí á hvørjum ári eru tað nøkur, sum gevast við skúlagongdini. Skúlin hevur ikki kunnað húsa fleiri næmingum við verandi umstøðum.
Men komandi vetur verður nýggi Fiskivinnuskúlin, sum er bygdur til 100 næmingar, væntandi tikin í brúk. Sjálvt um nýggi skúlin kann húsa tvífalt so nógvum næmingum sum verandi skúli, so fara tað helst at ganga nøkur ár, áðrenn nýggi skúlin verður fullmannaður.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Orð og lag: Thomas Ball Barratt
Týtt: Ókendur
1. Antikristsins merki bleiktrar víða um í dag,
Jesu sannu vinir síggja allir tað.
Jesu Kristi verk, tað sama er sum forðum, jú,
torir svíkja Kristus tú?
Niðurlag: Várt sigursmerki út frá Golgata í dag,
ja, somu kraft enn hevur tað.
Í Anda Guðs, ja, bara tað er vist,
at vit sláa kunnu alla Satans list.
2. “Djórsins merki” sett nú verður mongum pannu á,
síggj tú einans til, tú víkur hesum frá.
Frelstar sálir mangar ganga uttan blóðsins kraft,
uttan Andans lív og saft.
3. Blóðið verður háðað, Andans náði skúgvað burt,
syndalívið gloymt, – ja, ella yvirsmurt.
Latið okkum brøður, systrar rópa út Guðs Lóg:
Reinsanin við Jesu blóð.
4. Mong sum trælir enda nú sum fyrr í gomlu tíð,
hjørtu bindast fast í vantrúgv, formi, stríð.
Men Guðs sannu vinir ganga fram í Jesu spor,
hoyra einans Hirðans Orð.
5. Tíðarinnar vantrúgv vísir myrka flagg sítt fram,
Harrans flokkur trívist um tíðin enn er stutt;
skjótt so kemur Kongur vár og smildrar við sítt Orð
Antikristsins makt í sor.
6. Halleluja, syng nú út hvør sanna frelsta sál,
í Jesusi fæst alt inntil vit náa mál;
svíkið ikki, – biðið bert, tí ríkur er Hann nokk,
Hann aldri svíkja kann sín flokk.


text:
Ari av Rana
17.01.2018 - 11:22
Ítróttur > Ítróttur > Hondbóltur
Menninir á norska landsliðinum í hondbólti eru undir trýsti, eftir at tað kom fram, at teir hava havt og deilt privatar myndir, av kvinnuligu norsku hondbóltsstjørnuni Noru Mørk.
Nora Mørk hevði harðliga at monnunum í gjár, fyri at deila myndir, sum ólógliga eru tiknar av hennara telefon. Atfinningarnar koma ill við, nú landsliðið luttekur í EM í Kroatia, har Norra hevur spælt seg víðari úr bólkinum.
Norska hondbóltssambandið hevur sagt, at tað harmast um hendingina, men at eingin leikari fer at úttala seg í sakini, tí at liðið má hugsavna seg um EM. Men í gjár hevði Bjarte Myrhol, liðskipari á norska landsliðinum, okkurt at siga.
- Hetta var ein ring byrjan á dagin. Tað hevur ávirka meg. Tað er trist og keðiligt. Tað er ein leikari, sum hevur sama arbeiðsgevara sum vit.
Bjarte Myrhol sigur, at leikararnir tóku avgerð um ikki at tosa við fjølmiðlarnir um sakina áðrenn dystin, tí at teir máttu hugsavna seg um hann.
- Nú mugu vit heim og hava eitt keðiligt prát um hetta, sum annars átti at verið ein gleðisdagur.
Sambært TV2 Norge, ringdi Myrhol til Noru Mørk, so skjótt tíðindini frættust.
- Eg haldi ikki at hetta er nakað, sum vit eiga at tosa um í miðlunum. Hetta eiga vit at kunna tosa um í telefonini ella á einum fundi. Vit fara heilt vist at siga okkara sjónarmið í morgin, Vit verða settir í ringt ljós av hesum, sigur Myrhol við TV2.
Les eisini: Norska landsliðið deildi myndir av Noru Mørk


text:
Ari av Rana
13.02.2018 - 17:36
Tíðindi > Suðuroy - Tvøroyri
Um alt gongst eftir vild, so letur nýggjur handil upp í hølunum, har John D. Hammer áður helt til. Tað eru tær báðar Laila A. Nielsen og unnustan Eva S. Berg, ið hava gjørt av at royna seg at reka handil.
Tær eru fyri stuttari tíð síðan fluttar heim. Laila eftir at hava búleikast á flatlondum í 24 ár og Eva eftir “trimum og einum hálvum ári og einum degi”, sum hon málbar seg. Laila hevur drúgvar royndir innan handilsvirksemið, tí hon starvaðist í 10 ár sum varastjóri og tvey ár sum handilsleiðari í Danmark. Nú, síðan hon kom heim, hevur hon starvast á Torginum í Vági. Eva er lærari í Tvøroyrar Skúla og fer at halda fram við tí, samstundis sum hon fer at vera nógv í handlinum tá hon ikki er upptikin í skúlanum.
Laila sigur, at hetta hevur verið ein dreymur nærmast frá barnsbeini av, tað at sleppa at reka sín egna handil. Handilin verður partur av Samkeyp og fer at leggja seg eftir at veita alt innan kolonialtilfar. Tær halda eisini fram við at selja skrivstovuútgerð og fara samstundis at selja nakað av ítrivstilfari og leikum. Handilin verður opin allar 7 dagar í vikuni frá 09-22.
Tær hava keypt sær ein vørubil og fara at bjóða útkoyring av vøru um alla oynna, hvønn dag. Júst hvussu tær skipa tað, eru tær ikki heilt lidnar við enn, men ætlanin er at til skal bæði bera at ringja eftir vøru og at senda teldupost.
Tær eru í ferð við at innrætta eitt “kafé-horn” í handlinum, so fólk kunnu seta seg niður og fáa sær ein kaffimunn, meðan tey brúka ókeypis internetið, ið verður á staðnum. Kaffikvørn hava tær eisini útvegað sær og til fer at bera at keypa sær alskins sløg av kaffi.
Handilin kemur at eita “Esla – tín lokali handil”, skrivar Tvøroyrar kommuna á heimasíðu síni.


text:
Byrta á Vágsbøi
Helst størsta føroyska tónleikanavnið í fjør var elektropoppbólkurin Byrta, har Guðrið Hansdóttir og Janus Rasmussen eru oddafólk.
Teirra melodiøsi elektrotónleikur fangaði av álvara oyruni hjá føroyingum í fjør, og fleiri sangir av útgávuni hjá Byrta vórðu tráspældir á føroysku útvarpsrásunum.
Byrta hevur eisini havt nakrar framúr góðar live-framførslur seinasta árið, og boð hava eisini verið eftir teimum úr útlandinum.
Í august kunnu tey upplivast á landsins størsta tónleikapalli. Byrta fer nevniliga at spæla á stóra palli á Summar Festivalinum – og lagt er upp til ársins elektroveitslu á Vágsbøi í august.